cyanic-selkie/wikianc huggingface dataset:
പള്ളിക്കരണൈ നീർത്തടം
പള്ളിക്കരണൈ നീർത്തടം
പാതയോരങ്ങളിലെ അനിയന്ത്രിത ഖരമാലിന്യ നിക്ഷേപണവും അശാസ്ത്രീയമായ ദ്രവമാലിന്യ നിർമ്മാർജ്ജനവും അനധികൃത നിർമ്മാണങ്ങളുമെല്ലാം ഈ നീർത്തടത്തിന്റെ വിസ്തൃതി വല്ലാതെ കുറയാൻ കാരണമായിരിക്കുന്നു. അവശേഷിക്കുന്ന ഭാഗങ്ങൾ കൂടി നശിച്ചുപോകാതിരിക്കാനായി 2007ൽ ഈ പ്രദേശത്തെ സംരക്ഷിത വനമേഖലയായി പ്രഖ്യാപിച്ചു.
ഭൂമേഖലയും പരിസ്ഥിതിയും
കോറമാൻഡൽ തീരത്തിന് സമാന്തരമായി അഡയാർ നദീമുഖത്തിനു തെക്കുഭാഗത്തതായി സ്ഥിതി ചെയ്യുന്ന ഈ ചതുപ്പുനിലം ഓൾഡ് മഹാബലിപുരം റോഡ്, ജനവാസമേഖലകളായ പെരുങ്കുടി, സിരുശേരി, പള്ളിക്കരണൈ, തരമണി, വേളച്ചേരി എന്നിവയാൽ വലയം ചെയ്യപ്പെട്ടിരിക്കുന്നു. ചതുപ്പുനിലങ്ങളും വെള്ളക്കെട്ടുകളും ജലസസ്യങ്ങളും കുറുങ്കാടുകളും നിറഞ്ഞ ഈ താഴ്ന്ന പ്രദേശത്തേക്ക് മുപ്പത്തിയൊന്നു വ്യത്യസ്ത ജലാശയങ്ങളിലെ അധികജലം മഴക്കാലത്ത് ഒഴുകിയെത്തുന്നു.വേളച്ചേരി, നവലൂർ, പള്ളിക്കരണൈ എന്നീ പ്രദേശങ്ങൾ ഉൾപ്പെടുന്ന വൃഷ്ടിപ്രദേശം 235 ചതുരശ്ര കിലോമീറ്ററിലായി വ്യാപിച്ചു കിടക്കുന്നു. പൊതുവെ പരന്നു കിടക്കുന്ന ഈ ഭൂപ്രദേശം സമുദ്രനിരപ്പിൽ നിന്നും ശരാശരി 5 മീറ്റർ ഉയരത്തിൽ സ്ഥിതി ചെയ്യുന്നു. മുഖ്യമായും സെപ്റ്റംബർ-നവമ്പർ മാസങ്ങളിലെ വടക്കുകിഴക്കൻ മൺസൂണിൽ നിന്നും മഴ ലഭിക്കുന്ന ഈ പ്രദേശത്തു വർഷത്തിൽ ശരാശരി 1300 മില്ലിമീറ്റർ വർഷപാതം ലഭിക്കുന്നു. പ്രദേശത്തെ താപനില വേനൽക്കാലത്ത് 35 ഡിഗ്രി മുതൽ 42 ഡിഗ്രി വരെയും മഞ്ഞുകാലത്ത് 25 ഡിഗ്രി മുതൽ 34 ഡിഗ്രി വരെയും അനുഭവപ്പെടുന്നു.
കഴിഞ്ഞ ഏതാനും പതിറ്റാണ്ടുകളിലായി ഈ നീർത്തടത്തിനു ചുറ്റും നടന്ന നിർമ്മാണ പ്രവർത്തനങ്ങളുടെയും ജനവാസമേഖലകളുടെ വികാസത്തിന്റെയും ഫലമായി ഈ മേഖലയുടെ വിസ്തൃതി വല്ലാതെ കുറയുകയുണ്ടായി. അശാസ്ത്രീയമായ റോഡ് നിർമ്മാണം മൂലം ഇവിടം രണ്ടായി മുറിക്കപ്പെടുകയും റോഡിനു ഇരുവശവുമുള്ള മേഖലകൾ തമ്മിലുള്ള നീരൊഴുക്ക് നിലക്കുകയും ചെയ്തു. ഒരു പതിറ്റാണ്ടു മുൻപ് വരെ ഏകദേശം നൂറ്റി ഇരുപതിലധികം പക്ഷി വര്ഗങ്ങള് കണ്ടിരുന്ന ചതുപ്പുകളിൽ ഇന്ന് അവയുടെ എണ്ണം പരിസ്ഥിതിയിലുണ്ടായ ബാഹ്യ ഇടപെടലുകൾ മൂലം തുലോം ശോഷിച്ചിരിക്കുന്നു. 1970കളിൽ 5500 ഹെക്ടറോളം വിസ്തൃതിയുണ്ടായിരുന്ന ഈ ജലാശയം ഇന്ന് വെറും 600 ഹെക്ടറിലേയ്ക്ക് ചുരുങ്ങിയിരിക്കുന്നു.
വർഷകാലത്ത് അധികമായി വന്നുചേരുന്ന ജലം ഒഗ്ഗിയം മടവ് എന്ന നീർച്ചാൽ വഴി ഒഴുകി ബക്കിങ്ഹാം കനാലിൽ എത്തിച്ചേരുകയും തുടർന്ന് കോവളം അഴിമുഖത്തു കടലിൽ ചേരുകയും ചെയ്യുന്നു. ചെന്നൈ നഗരത്തിൽ പള്ളിക്കരണൈ നീർത്തടത്തിന്റെ അനുബന്ധ ഭാഗങ്ങളായിരുന്ന മറ്റു വന പ്രദേശങ്ങൾ ഇന്നും നിലനിൽക്കുന്നുണ്ട്. തിയോസഫിക്കൽ സൊസൈറ്റി ക്യാമ്പസ്, ഗിണ്ടി ദേശീയോദ്യാനം, മദ്രാസ് ഐ ഐ ടി, നൻമംഗലം സംരക്ഷിത വനമേഖല തുടങ്ങിയവ ആണവ. ഈ ചതുപ്പുനിലത്തിന്റെ സമ്മിശ്ര ആവാസവ്യവസ്ഥ മുന്നൂറിലധികം സ്പീഷിസുകൾക്കു വാസസ്ഥലമാണ്.
കയ്യേറ്റവും മലിനീകരണവും
1806ൽ ബക്കിങ്ഹാം കനാലിന്റെ നിർമ്മാണത്തോടെയാണ് ഈ മേഖലയിൽ മനുഷ്യരുടെ കടന്നുകയറ്റം ആരംഭിക്കുന്നത്. ചെന്നൈ എം ർ ടി എസ്, നാഷണൽ ഇൻസ്റ്റിറ്റ്യൂട്ട് ഓഫ് ഓഷ്യൻ ടെക്നോളജി, മറ്റു വിദ്യാഭ്യാസ സ്ഥാപനങ്ങൾ ഫ്ലൈ ഓവറുകൾ, ഐ ടി പാർക്കുകൾ, വാണിജ്യ കേന്ദ്രങ്ങൾ തുടങ്ങിയവയുടെ നിർമ്മാണം ഇവിടുത്തെ നീരൊഴുക്കിനെ തടസ്സപ്പെടുത്തുന്നു. ചെന്നെ നഗര കോർപ്പറേഷന്റെ കൈവശമുള്ള 200 ഏക്കറോളം ഭൂമിയിൽ, 30 ഏക്കറിലായി ഒരു മാലിന്യ സംസ്കരണ കേന്ദ്രം നിർമ്മിക്കാൻ പദ്ധതിയുണ്ട്. ഈ ഭാഗങ്ങളിൽ കെട്ടിക്കിടക്കുന്ന വെള്ളം തദ്ദേശവാസികൾ കുളിക്കാനും മറ്റുമായി ഉപയോഗിക്കാറുണ്ട്. വളർത്തുമൃഗങ്ങളെ തീറ്റുവാനുള്ള സ്ഥലമായും പലരും നീർത്തടത്തെ ഉപയോഗിക്കുന്നു.
നിലവിൽ ദക്ഷിണ ചെന്നൈയിലെ ദ്രവമാലിന്യം സംസ്കരിക്കുന്നത് ചതുപ്പിനുളിലെ കേന്ദ്രത്തിൽ വച്ചാണ്. ആളന്ദുർ മുനിസിപ്പാലിറ്റിയുടെ ഒരു വൻകിട മാലിന്യ സംസ്കരണ കേന്ദ്രവും ഇതിനു സമീപം സ്ഥിതി ചെയ്യുന്നു. പള്ളിക്കരണൈ നീർത്തടത്തിൻ്റെ 250 ഏക്കറോളം ഭാഗത്ത് നഗരമാലിന്യം നിറഞ്ഞു കിടക്കുകയാണ്. പല ഭാഗങ്ങളിലും മാലിന്യം കത്തിക്കുന്നതും തുടരുന്നു. പ്രതിവർഷം 10 ഏക്കറോളം ചതുപ്പുനിലം ഇങ്ങനെ നഷ്ടമായിക്കൊണ്ടിരിക്കുന്നു. ഇത് പ്രദേശത്തെ ജന്തുജാലങ്ങളുടെ എന്നതിൽ വൻ കുറവ് രേഖപ്പെടുത്താൻ കാരണമായി.
2011 ലെ അഗ്നിബാധ ഉൾപ്പെടെയുള്ള ദുരന്തങ്ങളുടെയും കോടതിവിധികളുടെയും പ്രകൃതിസംരക്ഷകരുടെ മുറവിളിയുടെയും അനന്തരഫലമായി അധികൃതരും പ്രദേശവാസികളും ഇപ്പോൾ ഈ നീർത്തടത്തിന്റെ സംരക്ഷണത്തിൽ ശ്രദ്ധാലുക്കളാണ്. എങ്കിലും ചെന്നൈ കോർപറേഷന്റെ മാലിന്യനിക്ഷേപം ഉൾപ്പെടെയുള്ള പ്രവൃത്തികൾ ഇന്നും നിർബാധം തുടരുന്നു.
അവലംബം
1. http://nammapallikaranai.org/marsh-not-forest/ 2. The Hindu, on various dates in 2011
വർഗ്ഗം:ചെന്നൈ
ഗോവ സിവിൽ കോഡ്
ഇന്ത്യൻ സംസ്ഥാനമായ ഗോവയിലെ താമസക്കാരുടെ സിവിൽ നിയമങ്ങളുടെ ക്രോഡീകരണമാണ് കൂട്ടമാണ് ഗോവ സിവിൽ കോഡ് എന്നറിയപ്പെടുന്ന ഗോവ ഫാമിലി ലോ.
1869-ൽ ഗോവയും ദാമനും പോർച്ചുഗീസ് കോളനി എന്നതിൽ നിന്ന് ഓവർസീസ് പൊസെഷൻ (പ്രൊവിൻഷ്യ അൾട്രാമറീന) എന്ന തലത്തിലേക്ക് ഉയർത്തപ്പെട്ടതിന് ശേഷമാണ് ഗോവൻ സിവിൽ കോഡ് രൂപപ്പെടുന്നത്. പോർച്ചുഗീസ് നിയമവ്യവസ്ഥയുടെ ഇന്ത്യൻ വകഭേദമാണ് ഗോവൻ സിവിൽ കോഡ്. യൂറോപ്യൻ രാജ്യങ്ങളിലെ പൊതു നിയമസംവിധാനമായിരുന്ന നെപ്പോളിയൻ കോഡിൽ നിന്നാണ് ഇത് രൂപപ്പെടുന്നത്.
സ്വതന്ത്ര ഇന്ത്യയിൽ നിന്ന് വിഭിന്നമായി ഉള്ള നിയമസംവിധാനമാണ് ഇത്. ഇത് കണിശമായ ഒരൊറ്റ സംഹിതയാണെന്ന് കരുതാനാവില്ല. കാരണം വിവിധ മതവിഭാഗങ്ങൾക്ക് ബാധകമായ വ്യത്യസ്ഥ നിബന്ധനകൾ ഇതിലുണ്ട്. വിവിധങ്ങളായ നിയമങ്ങളുടെ ഒരു ക്രോഡീകരണം എന്ന് ഇതിനെ വിലയിരുത്താം. ഗോവ, ദാമൻ ദിയൂ, സിൽവാസ്സ എന്നിവിടങ്ങളിൽ ഈ കോഡ് നിലനിൽക്കുന്നു. ഈ കോഡിന്റെ ഇംഗ്ലീഷ് പതിപ്പ് ഗോവ സർക്കാറിന്റെ വെബ്‌സൈറ്റിൽ ലഭ്യമാണ്.
ചരിത്രം
ഗോവ സിവിൽ കോഡ് പ്രധാനമായും 1867-ലെ പോർച്ചുഗീസ് സിവിൽ കോഡിനെ (കോഡിഗോ സിവിൽ പോർച്ചുഗീസ്) അടിസ്ഥാനമാക്കിയുള്ളതാണ്, ഇത് 1870-ൽ ഗോവയിൽ അവതരിപ്പിച്ചു (1869 നവംബർ 18-ലെ ഉത്തരവിലൂടെ, 1867-ലെ സിവിൽ കോഡ് പോർച്ചുഗലിലെ വിദേശ പ്രവിശ്യകളിലേക്കും വ്യാപിപ്പിച്ചു ). പിന്നീട്, കോഡിൽ ഇവയെ അടിസ്ഥാനമാക്കി ചില പരിഷ്കാരങ്ങൾ വരുത്തി:
1961-ൽ ഇന്ത്യൻ യൂണിയനുമായി ലയിച്ചതിന് ശേഷവും ഗോവയിൽ അന്നു നിലവിലുണ്ടായിരുന്ന സിവിൽ കോഡ് നിലനിർത്തി, പോർച്ചുഗലിൽ യഥാർത്ഥ കോഡിന് പകരം 1966-ലെ പുതിയ പോർച്ചുഗീസ് സിവിൽ കോഡ് നിലവിൽ വന്നു. 1981-ൽ, യൂണിയൻ യൂണിഫോം അല്ലാത്ത നിയമങ്ങൾ ഗോവയിലേക്കും നീട്ടാൻ കഴിയുമോ എന്ന് തീരുമാനിക്കാൻ ഇന്ത്യാ ഗവൺമെന്റ് ഒരു വ്യക്തിഗത നിയമ സമിതിയെ നിയോഗിച്ചു. ഗോവ മുസ്ലീം ശരീഅത്ത്‌ ഓർഗനൈസേഷൻ ഈ നീക്കത്തെ പിന്തുണച്ചിരുന്നുവെങ്കിലും ഇക്കാര്യത്തിൽ മുസ്ലീം യൂത്ത് വെൽഫെയർ അസോസിയേഷന്റെയും ഗോവ മുസ്ലീം വിമൻസ് അസോസിയേഷന്റെയും ശക്തമായ എതിർപ്പ് നേരിടേണ്ടി വന്നു.
ഇന്ത്യൻ നിയമങ്ങളുമായുള്ള വ്യത്യാസങ്ങൾ
ഗോവ സിവിൽ കോഡ് മറ്റ് ഇന്ത്യൻ നിയമങ്ങളിൽ നിന്ന് വ്യത്യസ്തമാക്കുന്ന ചില ഉദാഹരണങ്ങൾ
ഏകരൂപമില്ല
ഗോവ സിവിൽ കോഡ് കർക്കശമായ ഒരു ഏകീകൃത സിവിൽ കോഡല്ല, കാരണം അതിൽ ചില സമുദായങ്ങൾക്ക് പ്രത്യേക വ്യവസ്ഥകളുണ്ട്. ഉദാഹരണത്തിന്:
അവലംബം
വർഗ്ഗം:സിവിൽ കോഡുകൾ വർഗ്ഗം:ഇന്ത്യയിലെ കുടുംബനിയമങ്ങൾ വർഗ്ഗം:ഗോവ
മുംബൈ സിറ്റി ജില്ല
മഹാരാഷ്ട്ര സംസ്ഥാനത്തെ കൊങ്കൺ ഡിവിഷനിൽ ഉള്ള ഒരു ജില്ലയാണ് മുംബൈ സിറ്റി. ഒരു നഗരം തന്നെ ആയതിനാൽ ജില്ല എന്ന നിലയിൽ ആസ്ഥാനമോ ഉപവിഭാഗങ്ങളോ ഒന്നുമില്ല. മുംബൈ സിറ്റി, മുംബൈ സബർബൻ എന്നിങ്ങനെ രണ്ട് ജില്ലകൾ ചേർന്നതാണ് മുംബൈ മെട്രോപോളിസ്. "ദ്വീപ് നഗരം", "പഴയ മുംബൈ" അല്ലെങ്കിൽ "ദക്ഷിണ മുംബൈ" തുടങ്ങിയ പേരുകളിലും ഈ ഭൂവിഭാഗം അറിയപ്പെടുന്നു. തെക്ക് കൊളാബ മുതൽ വടക്ക് മാഹിം, സയൺ (ശിവ്) എന്നീ സ്ഥലങ്ങൾ വരെ ഈ ജില്ല വ്യാപിച്ചു കിടക്കുന്നു. 157 ചതുരശ്രകിലോമീറ്ററാണ് വിസ്തീർണ്ണം. 2011-ലെ കാനേഷുമാരി പ്രകാരം 3,085,411 ജനങ്ങൾ അധിവസിക്കുന്നു.
ചരിത്രം
1990 ഒക്ടോബർ 1 നാണ് മുംബൈ സിറ്റി ജില്ല രൂപീകരിക്കപ്പെട്ടത്. മുംബൈ സിറ്റി, മുംബൈ സബർബൻ എന്നിങ്ങനെ രണ്ട് ജില്ലകളായി വിശാല മുംബൈ വേർതിരിക്കപ്പെട്ടു.
ജനസംഖ്യ
2011 ലെ കാനേഷുമാരി പ്രകാരം അനുസരിച്ച്, മുംബൈ സിറ്റിയിലെ ജനസംഖ്യ 3,085,411 ആണ്. മംഗോളിയയിലെ ജനസംഖ്യക്ക് ഏകദേശം തുല്യമാണ് ഇത്. 2001-2011 കാലഘട്ടത്തിലെ ജനസംഖ്യാ വളർച്ചാ നിരക്ക് -7.57 ശതമാനമായിരുന്നു. ഇവിടത്തെ ജനസാന്ദ്രത 19,652 ആണ്. ആയിരം പുരുഷന്മാർക്ക് 832 സ്ത്രീകൾ എന്ന നിലയിലാണ് ലിംഗ അനുപാതം. സാക്ഷരതാനിരക്ക് 89.21% ആണ്. മറാഠിയാണ് ജില്ലയുടെ ഔദ്യോഗികവും കൂടുതൽ പേർ സംസാരിക്കുന്നതുമായ ഭാഷ. ഹിന്ദി, ഉർദു, ഗുജറാത്തി, കൊങ്കണി, തുടങ്ങിയ ഭാഷകളും പ്രചാരത്തിലുണ്ട്.
അവലംബം
വർഗ്ഗം:മുംബൈ വർഗ്ഗം:മഹാരാഷ്ട്രയിലെ ജില്ലകൾ
സ്റ്റോറി സ്റ്റോക്ക്
ഓഹരികളുടൊ വില പല വിധത്തിലാണ് നിശ്ചയിക്കുക .ചില ഓഹരികളുടൊ വില കമ്പനികളുടെ ലാഭത്തിന്റെയും പ്രവർത്തന മികവിന്റെയും അടിസ്ഥാനത്തിലായിരിക്കും. മറ്റു ചിലവയുടെ വില ആ കമ്പനിക്ക് ഭാവിയിൽ ഉണ്ടാകാൻ പോകുന്ന മികവിനെ കുറിച്ചുളള പ്രഖ്യാപനങ്ങളൊയോ പ്രതീക്ഷകളൊയോ അടിസ്ഥാനപ്പെടുത്തിയായിരിക്കും. രണ്ടാമതു പറഞ്ഞ തരം ഓഹരികളാണ് സ്റ്റോറി സ്റ്റോക്ക്.
വർഗ്ഗം:ഓഹരിവിപണി
ഗവൺമെന്റ് ഹൈസ്കൂൾ കുഴൂർ
തൃശ്ശൂർ ജില്ലയിലെ കുഴൂർ ഗ്രാമപഞ്ചായത്തിലെ ഒരു സർക്കാർ വിദ്യാലയമാണ് ഗവൺമെന്റ് ഹൈസ്കൂൾ കുഴൂർ. 1914 ൽ ആണ് ഇത് സ്ഥാപിതമായത്. ഇരിങ്ങാലക്കുട വിദ്യാഭ്യാസ ജില്ലയിലെ മാള വിദ്യാഭ്യാസ ഉപജില്ല പരിധിയിൽ ആണ് ഗവൺമെന്റ് ഹൈസ്കൂൾ കുഴൂർ ഉൾപ്പെടുന്നത്. 2.2 ഏക്കറിൽ 25 മുറികൾ ഉള്ള കെട്ടിട സമുച്ചയത്തിൽ വിദ്യാലയം പ്രവർത്തിക്കുന്നു.
ചരിത്രം
വടക്കേ വീപാട്ട് വാര്യത്ത് വക ദാനം കിട്ടിയ സ്ഥലത്ത് പനയോല കൊണ്ട് മേഞ്ഞ താൽക്കാലിക ഷെഡ്ഡിൽ പള്ളിക്കൂടമായി 1914ൽ അദ്ധ്യയനം ആരംഭിച്ചു. പിന്നീട് ജൂനിയർ ബേസിക് സ്കൂളായി ഉയർത്തി. 1980-ൽ അപ്പർ പ്രൈമറി സ്കൂളായും, 1/09/1984 -ൽ ഹൈസ്കൂളായും ഉയർത്തി.
മാർഗ്ഗരറ്റ് മിച്ചൽ
ഒരു അമേരിക്കൻ എഴുത്തുകാരിയും പത്രപ്രവർത്തകയുമായിരുന്നു മാർഗ്ഗരറ്റ് മിച്ചൽ എന്ന മാർഗ്ഗരറ്റ് മുന്നെർലിൽ മിച്ചൽ (Margaret Munnerlyn Mitchell)''' (November 8, 1900 – August 16, 1949). അമേരിക്കൻ ആഭ്യന്തരയുദ്ധത്തിന്റെ പശ്ചാത്തലത്തിൽ മാർഗ്ഗരറ്റ് മിച്ചൽ എഴുതിയ ഗോൺ വിത്ത് ദ വിൻഡ്  എന്ന നോവൽ വളരെ പ്രസിദ്ധമാണ്. ഈ വിശ്രുത കൃതിക്കാണ് 1936 ലെ നാഷണൽ ബൂക്ക് പുരസ്കാരവും 1937 ലെ പുലിറ്റ്സർ പുരസ്കാരവും ലഭിച്ചു. '''പിൽകാലത്ത് മാർഗ്ഗരറ്റ് മിച്ചലിന്റെ ബാല്യകാലത്തെ എഴുത്തുകളും കൃതികളും സമാഹരിച്ച് ലോസ്റ്റ് ലെയ്സൺ എന്ന പേരിൽ പ്രസിദ്ധീകരിച്ചു. ദ അറ്റ് ലാന്റ ജേർണലിൽ പ്രസിദ്ധീകരിച്ച മാർഗ്ഗരറ്റ് മിച്ചലിന്റെ ലേഖനസമാഹാരം പുസ്തക രൂപത്തിൽ പിന്നീട് പുന:പ്രസിദ്ധീകരിച്ചിട്ടുണ്ട്.
പൈതൃകം
ലോകമെമ്പാടുമുള്ള ജനങ്ങളുടെ ചിന്തയിൽ ഓൾഡ് സൗത്ത് എന്ന പ്രദേശത്തിന്റെ മൂലകഥയിൽ നിന്ന് എങ്ങനെ അഭ്യന്തരയുദ്ധത്തിലേക്കും പുനർ നിർമ്മാണത്തിലേക്കും വ്യതിചലിച്ചു, എന്ന രീതിയിലുള്ള ചിന്തകൾ വായനക്കാരിൽ ഉടലെടുക്കാൻ സാഹചര്യമൊരുക്കി. പിൽകാലത്ത് ഗവേഷകർ സമൂഹത്തിൽ ഈ നോവലിന്റെ പ്രതിഫലനം പഠനവിധേയമാക്കുകയും അമേരിക്കൻ വെളുത്തകാരുടെ മനസ്സിലെ വർഗ്ഗീയതയുടെ ഉയർത്തെഴുന്നേൽപിന് ആക്കം കൂട്ടാൻ ഇടയാക്കിയെന്നും കണ്ടെത്തി.
അവലംബം
വർഗ്ഗം:1900-ൽ ജനിച്ചവർ വർഗ്ഗം:1949-ൽ മരിച്ചവർ വർഗ്ഗം:20-ആം നൂറ്റാണ്ടിലെ അമേരിക്കൻ നോവലിസ്റ്റുകൾ വർഗ്ഗം:20-ആം നൂറ്റാണ്ടിലെ വനിതാ എഴുത്തുകാർ വർഗ്ഗം:അമേരിക്കൻ വനിതാ നോവലിസ്റ്റുകൾ
ഭൂലഭായ് ദേശായി
ഭൂലഭായ് ദേശായി (ഒക്ടോബർ 13, 1877 - മേയ് 6, 1946) ഒരു ഇന്ത്യൻ സ്വാതന്ത്ര്യ സമര പ്രവർത്തകനും അഭിഭാഷകനുമായിരുന്നു. രണ്ടാം ലോകമഹായുദ്ധത്തിൽ രാജ്യദ്രോഹക്കുറ്റം ചുമത്തിയ മൂന്ന് ഇന്ത്യൻ നാഷണൽ ആർമി സൈനികരെ പ്രതിരോധിച്ചതിലൂടെയും, മുസ്ലിം ലീഗിന്റെ ലിയാഖത്ത് അലി ഖാനുമായി ഒരു രഹസ്യ പവർ പങ്കിടൽ കരാർ നടത്താൻ ശ്രമിച്ചതിലൂടെയും അദ്ദേഹം ഓർമ്മിക്കപ്പെടുന്നു.
ആദ്യകാലം
ഗുജറാത്തിലെ വൽസാദിലാണ് ഭൂലഭായ് ദേശായി ജനിച്ചത്. അദ്ദേഹത്തിന്റെ പിതാവ് ജീവൻജി ദേശായി, ഗവൺമെന്റ് പ്ലീഡർ ആയിരുന്നു. പക്ഷേ, നിയമം സ്വന്തമായി പ്രാക്ടീസ് ചെയ്യാൻ അദ്ദേഹത്തിന് അനുവാദം ലഭിച്ചു. അയാളുടെ അമ്മ രാമബായി സ്ക്കൂൾ വിദ്യാഭ്യാസമില്ലാത്ത ഒരു മതവിശ്വാസിയായിരുന്നു. ഭൂലഭായ് ദേശായി തൻറെ മാതാപിതാക്കളുടെ ഏക സന്തതിയായിരുന്നു. തുടക്കത്തിൽ അദ്ദേഹത്തിന്റെ മാതൃസഹോദരനോടൊപ്പം വിദ്യാലയത്തിൽ ചേർന്നു. പിന്നീട് വൽസാദിലെ അവബായി സ്കൂളിലും ബോംബെയിലെ ഭർദ ഹൈസ്കൂളിലും പഠിച്ചു. 1895-ൽ അദ്ദേഹം മെട്രിക്കുലേഷൻ പൂർത്തിയാക്കി. വിദ്യാലയത്തിൽ പഠിക്കുമ്പോൾ ഇക്ച്ചാബെൻനെ അദ്ദേഹം വിവാഹം കഴിച്ചു. ധീരുഭായ് അവരുടെ പുത്രനായിരുന്നു. പക്ഷെ 1923- ലെ ഇക്ച്ചാബെൻ അർബുദം ബാധിച്ച് മരിച്ചു. പിന്നീട് അദ്ദേഹം ബോംബെയിലെ എൽഫിൻസ്റ്റൺ കോളേജിൽ ചേർന്നു. അവിടെ നിന്ന് ഇംഗ്ലീഷ് സാഹിത്യത്തിലും ചരിത്രത്തിലും അദ്ദേഹം ബിരുദം നേടി. വേഡ്സ്വർത്ത് പ്രൈസ്, ഹിസ്റ്ററി, പൊളിറ്റിക്കൽ ഇക്കണോമി എന്നിവയിൽ അദ്ദേഹത്തിന് സ്കോളർഷിപ്പ് ലഭിച്ചു. ബോംബെ യൂണിവേഴ്സിറ്റിയിൽ നിന്നും ഇംഗ്ലീഷിൽ എം.എ ബിരുദം നേടി. അഹമ്മദാബാദിലെ ഗുജറാത്ത് കോളേജിൽ ഇംഗ്ലീഷ്, ചരിത്ര പ്രൊഫസറായി അദ്ദേഹം നിയമിതനായി. അധ്യാപനത്തിനിടയിലും അദ്ദേഹം നിയമം പഠിക്കാൻ സമയം കണ്ടെത്തി. ദേശായി 1905-ൽ ബോംബെ ഹൈക്കോടതിയിൽ അഭിഭാഷകനായി ജോലിയിൽ പ്രവേശിച്ചു. പിന്നീട് നഗരത്തിലെ ഒരു പ്രമുഖ അഭിഭാഷകനായി പ്രവർത്തിച്ചു.
അവലംബം
വർഗ്ഗം:1946-ൽ മരിച്ചവർ വർഗ്ഗം:1877-ൽ ജനിച്ചവർ വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
അവന്തിക മോഹൻ
ഒരു ഇന്ത്യൻ നടിയും മോഡലുമാണ് പ്രിയങ്ക മോഹൻ എന്നും അറിയപ്പെടുന്ന അവന്തിക മോഹൻ. യക്ഷി, ഫെയ്ത്ത്ഫുള്ളി യുവേഴ്‌സ് എന്ന ചിത്രത്തിലൂടെ അരങ്ങേറ്റം കുറിച്ച അവന്തിക മലയാള ചിത്രങ്ങളിൽ തുടർ‌ന്നഭിനയിക്കുകയും പിന്നിട് ആത്മസഖി എന്ന ടിവി പരമ്പരയിലൂടെ പ്രേക്ഷകശ്രദ്ധ നേടിയെടുക്കുകയും ചെയ്തു. ഈ പരമ്പരയിലെ നന്ദിത എന്ന കഥാപാത്രത്തെ അവതരിപ്പിച്ചതിന് അവർക്ക് 24 ഫ്രെയിംസ് സൊസൈറ്റിയുടെ മികച്ച നടിക്കുള്ള രണ്ട് അവാർഡുകൾ ലഭിച്ചിരുന്നു.
ജീവിതരേഖ
അവന്തിക മോഹൻ ദുബായിലാണ് ജനിച്ചു വളർന്നത്. അവരുടെ മാതാപിതാക്കൾ കേരളത്തിലെ കോഴിക്കോടു നിന്നുള്ളവരാണ്. മോഡലിംഗ് ജീവിതം പിന്തുടരുവാനായി അവന്തിക കേരളത്തിലേയ്ക്കു തിരിച്ചുവരുകയും മിസ്സ് മലബാർ 2011 പുരസ്കാരം, മിസ് പെർഫെക്റ്റ് 2010 ഉപശീർഷകം എന്നിവ കരസ്ഥമാക്കുകയും ചെയ്തു. പരിശീലനം നേടിയ ഒരു നർത്തകികൂടിയാണ് അവന്തിക. സൗന്ദര്യമത്സരത്തിലെ വിജയത്തിനു ശേഷം, അഭിനയ മേഖലകളിൽനിന്ന് അവസരങ്ങൾ ലഭിക്കാൻ തുടങ്ങുകയും സിനിമാ വ്യവസായത്തിലേയ്ക്കു പ്രവേശിക്കാൻ തീരുമാനിക്കുകയും ചെയ്തു. 2017 ൽ മികച്ച നടിക്കുള്ള മൂന്ന് അവാർഡുകൾ കരസ്ഥമാക്കിയിരുന്നു.
ടെലിവിഷൻ
2021.        Thooval sparsham. Sreya Nandini. Malayalam. Asianet
എ മോഡേൺ ക്രോണിക്കിൾ
എ മോഡേൺ ക്രോണിക്കിൾ  അമേരിക്കൻ എഴുത്തുകാരനായ വിൻസ്റ്റൺ ചർച്ചിൽ 1910 ൽ എഴുതിയതും അക്കാലത്ത് ഏറ്റവും കൂടുതൽ വിറ്റഴിക്കപ്പെട്ടതുമായ നോവലാണ്. ഈ നോവൽ, വ്യവസായവൽക്കരണത്തിൻറെയും കമ്പോള മത്സരങ്ങളുടെയും ലോകത്ത് ആധുനിക സ്ത്രീകൾ നേരിടുന്ന പ്രശ്നങ്ങൾ, വിവാഹമോചനത്തിൻറെ ദോഷവശങ്ങൾ എന്നിവയെക്കുറിച്ചെല്ലാം ആഴത്തിൽ പ്രതിപാദിക്കുന്നു.
സമൂഹത്തിലെ ഉന്നത ശ്രേണികളിലേയ്ക്കു പിടിച്ചു കയറാനുള്ള ഉദ്യമത്തിനിടയിൽ ഹൊനൊര ലെഫിംഗ്‍വെൽ അവരുടെ ഓഹരി ദല്ലാളായ ഭർത്താവിനെ ഉപേക്ഷിച്ച് പരമ്പരാഗത സ്വത്തും ഉയർന്ന സാമൂഹിക പദവിയുമുള്ള ഒരാളെ വിവാഹം കഴിക്കുകയും ചെയ്യുന്നിനെ തുടർന്നുണ്ടാകുന്ന സംഭവപരമ്പരകളാണ് നോവലിന്റെ ഇതിവൃത്തം.
കുട്ടനാടൻ മീൻകറികൾ
കുട്ടനാട്ടിലെ ശുദ്ധജലമത്സ്യങ്ങളും അവകൊണ്ട് ഉണ്ടാക്കുന്ന മീൻകറികളും പ്രശസ്തമാണ്. സാധാരണയായി നദിയിലെ മത്സ്യങ്ങൾ കൊണ്ട് ഉണ്ടാക്കുന്ന കറികളിൽ മല്ലിപ്പൊടി ചേർക്കാറില്ല.
തൂളി മുളക് കറി
മഴക്കാലത്തു് കുട്ടനാടൻ പ്രദേശങ്ങളിൽ ലഭിക്കുന്ന ഒരു മത്സ്യമാണ് തൂളി അതുപയോഗിച്ച് ഉണ്ടാക്കുന്ന മീൻകറിയാണിത്.
തയ്യാറാക്കുന്ന വിധം
ആദ്യം മീൻ നന്നായി കഴുകി വൃത്തിയാക്കി ചെറിയ കഷ്ണങ്ങൾ ആക്കി മുറിച്ചു വെക്കുക .ചെറിയ ഉള്ളി, ഇഞ്ചി , പച്ചമുളക് , വെളുത്തുള്ളി  എന്നിവ അരിഞ്ഞു വെക്കുക .മൺചട്ടി  അടുപ്പിൽ വെച്ച് ചൂടാവുമ്പോൾ വെളിച്ചെണ്ണ ഒഴിച്ച് അതിലേക്കു   കറി വേപ്പില , ചെറിയ ഉള്ളി , ഇഞ്ചി , പച്ചമുളക് , വെളുത്തുള്ളി എന്നിവ ചേർത്ത്  നന്നായി വഴറ്റുക. അതിനു ശേഷം അതിലേക്കു മുളക് പൊടി, മഞ്ഞ പൊടി എന്നിവ ചേർത്തു യോജിപ്പിച്ച ശേഷം അതിലേക്കു ആവശ്യമായ വെള്ളം ഒഴിച്ച്, കഴുകി വൃത്തിയാക്കിയ കുടം പുളി ,ആവശ്യത്തിനു ഉപ്പും  ചേർത്ത്  യോജിപ്പിക്കുക. അതിലേക്കു കഴുകി വൃത്തിയാക്കിയ മീൻ കഷ്ണങ്ങൾ കൂടി ചേർത്ത് അടച്ചു വെച്ച് വേവിക്കുക. തിളച്ചു കുറുകി വരുന്ന പാകമാവുമ്പോൾ ഇറക്കി വെക്കുക.
വർഗ്ഗം:പാചകം വർഗ്ഗം:കേരളത്തിലെ ഭക്ഷ്യവിഭവങ്ങൾ
ആയ ബദീർ
ഒരു സംരംഭകയും കണ്ടുപിടുത്തക്കാരിയും സംവേദനാത്മക കലാകാരിയുമാണ് ആയ ബദീർ (അറബിക്: آية بدير; ജനനം 1982 ക്യൂബെക്കിലെ മോൺ‌ട്രിയലിൽ). ലിറ്റിൽബിറ്റ്സിന്റെ സ്ഥാപകയും സിഇഒയുമാണ് അവർ.
മുൻകാലജീവിതം
കാനഡയിൽ ജനിച്ച് ബെയ്റൂട്ടിൽ വളർന്ന ബദീർ അവരുടെ മാതാപിതാക്കളെ ബഹുമാനിക്കുന്നു. അവരുടെ പിതാവ് സഅദി ബദീർ, ഒരു സംരംഭകനും അമ്മ രന്ദ ബഡെയർ അവരുടെ പ്രചോദനമായ ഒരു ബാങ്കറായി കണക്കാക്കുന്നു. കാരണം അവർ കണക്ക്, ശാസ്ത്രം, ഡിസൈൻ എന്നിവ ഇഷ്ടപ്പെടുകയും അവരെയും സഹോദരിമാരെയും അവർ തിരഞ്ഞെടുക്കുന്ന മേഖലയിൽ അവരുടെ അഭിനിവേശം വളർത്തുകയും ചെയ്തു. 12 -ആം വയസ്സിൽ അവർക്ക് രസതന്ത്ര സെറ്റുകളും കൊമോഡോർ 64 പ്രോഗ്രാമിംഗ് പാഠങ്ങളും നൽകി. അവരുടെ മാതാപിതാക്കൾ ലിംഗ വ്യത്യാസത്തിൽ വിശ്വസിച്ചില്ല. അവരുടെ പെൺകുട്ടികളെ ശാസ്ത്രജ്ഞരും എഞ്ചിനീയർമാരും ആക്കി കരിയർ വനിതകളാകാൻ പ്രേരിപ്പിച്ചു. (തന്റെ പെൺമക്കൾ സ്കൂളിൽ പോകുന്ന സമയത്ത് തന്നെ ബിരുദം നേടാൻ ബദീർ - ന്റെ അമ്മ യൂണിവേഴ്സിറ്റിയിൽ ചേർന്നു. )
വിദ്യാഭ്യാസവും കരിയറും
എം‌ഐ‌ടി മീഡിയ ലാബിൽ നിന്ന് ബിരുദാനന്തര ബിരുദവും അമേരിക്കൻ യൂണിവേഴ്സിറ്റി ഓഫ് ബെയ്റൂട്ടിൽ നിന്ന് കമ്പ്യൂട്ടർ എഞ്ചിനീയറിംഗ്, സോഷ്യോളജി എന്നിവയിൽ ബിരുദാനന്തര ബിരുദവും ബദീർ നേടി. 2008 -ൽ ന്യൂയോർക്ക് സിറ്റിയിലെ ഐബീമിൽ അവർക്ക് ഫെലോഷിപ്പ് ലഭിച്ചു NYU- യുടെ ഇന്ററാക്ടീവ് ടെലികമ്മ്യൂണിക്കേഷൻ പ്രോഗ്രാമിലും (ITP) പാഴ്സൺസ് ദി ന്യൂ സ്കൂൾ ഫോർ ഡിസൈനിംഗിലും അവർ ബിരുദ ക്ലാസുകൾ പഠിച്ചു. 2010 ൽ, സ്റ്റാർസ് ഓഫ് സയൻസ് എന്ന റിയാലിറ്റി ടിവി ഷോയിൽ ഡിസൈൻ ഉപദേഷ്ടാവായി ബദീർ സേവനമനുഷ്ഠിച്ചു.
"എല്ലാവരുടെയും കൈകളിൽ ഇലക്ട്രോണിക്സിന്റെ ശക്തി നൽകുക, സങ്കീർണ്ണമായ സാങ്കേതികവിദ്യകൾ തകർക്കുക, അങ്ങനെ ആർക്കും നിർമ്മിക്കാനും പ്രോട്ടോടൈപ്പ് ചെയ്യാനും കണ്ടുപിടിക്കാനും കഴിയും." എന്ന ലക്ഷ്യത്തോടെ 2011 സെപ്റ്റംബറിൽ, ബദീർ ലിറ്റിൽബിറ്റ്സ് ഇലക്ട്രോണിക്സ് ആരംഭിച്ചു. കമ്പനി ട്രൂ വെഞ്ചേഴ്സ്, ഫൗണ്ടറി ഗ്രൂപ്പ്, ടു സിഗ്മ തുടങ്ങിയ നിക്ഷേപകരിൽ നിന്നുള്ള ധനസഹായത്തോടെ ന്യൂയോർക്കിലാണ് സ്ഥിതിചെയ്യുന്നത്.
2012 ൽ, ബദീർ TED ഫെലോഷിപ്പ് നേടി കൂടാതെ ലോംഗ് ബീച്ചിൽ നടന്ന TED കോൺഫറൻസിൽ "ബ്ലിങ്ക്, ബീപ് ആൻഡ് ടീച്ച് ബിൽഡിംഗ് ബ്ലോക്കുകൾ" എന്ന പേരിൽ ഒരു പ്രഭാഷണം നടത്തി.
ലിറ്റിൽബിറ്റ്സ്
ലിറ്റിൽബിറ്റ്സിന്റെ സ്ഥാപകനും സിഇഒയുമാണ് ബദീർ.
ലിറ്റിൽബിറ്റ്സ് 2016 ഡിസ്നി ആക്സിലറേറ്റർ പ്രോഗ്രാമിൽ ചേർന്നു. അവരുടെ സയൻസ് ആൻഡ് എഞ്ചിനീയറിംഗ് പ്രോഗ്രാമിനെ പിന്തുണയ്ക്കുന്നതിനായി പാഠ്യപദ്ധതി തയ്യാറാക്കാൻ ലോകത്തിലെ മുൻനിര കരിക്കുലം കമ്പനികളിലൊന്നായ സാവാസുമായി ഇത് പങ്കാളിത്തത്തിലേർപ്പെട്ടിട്ടുണ്ട്.
2018 ൽ, ബദീർഉം ലിറ്റിൽബിറ്റുകളുമായുള്ള അവരുടെ ജോലിയും റോബോട്ടിക്സ് പട്ടികയിൽ ഇൻകോയുടെ മികച്ച 5 സ്ത്രീകളിൽ ഉൾപ്പെടുത്തി.
മേക്കർ മൂവ്മെന്റ്, ഇന്റർനെറ്റ് ഓഫ് തിംഗ്സ്, ലിംഗ നിഷ്പക്ഷത
2014 -ൽ പോപ്പുലർ മെക്കാനിക്സ് 25 മേക്കേഴ്സ് ഹു ആർ റിഇൻവെന്റിങ് ദി അമേരിക്കൻ ഡ്രീം ഇൻ 2014 Bdeir നാമകരണം ചെയ്യപ്പെട്ടു. കൂടാതെ TED, SXSW, സോളിഡ്, ക്രിയേറ്റീവ് മോർണിംഗ്സ് എന്നിവയിൽ സാങ്കേതികവിദ്യയുടെ ജനാധിപത്യവൽക്കരണത്തിന്റെയും ഇന്റർനെറ്റ് ഓഫ് തിംഗ്സിന്റെയും പ്രാധാന്യമായ മേക്കർ മൂവ്മെന്റിനെക്കുറിച്ച് സംസാരിച്ചു.
പുറംകണ്ണികൾ
വർഗ്ഗം:1982-ൽ ജനിച്ചവർ വർഗ്ഗം:ബി.ബി.സി. 100 സ്ത്രീകൾ
എല്ലി റോബിൻസൺ
ഒരു ഇംഗ്ലീഷ് നീന്തൽതാരമാണ് എലനോർ "എല്ലി" റോബിൻസൺ എം‌ബി‌ഇ (ജനനം: 30 ഓഗസ്റ്റ് 2001) എസ്ബി 6, എസ് 6 ക്ലാസിഫിക്കേഷൻ ഇവന്റുകളിൽ മത്സരിക്കുന്ന റോബിൻസൺ എസ് 6 50 മീറ്റർ ബട്ടർഫ്ലൈയിൽ ലോക റെക്കോർഡും പാരാലിമ്പിക് റെക്കോർഡും 100 മീറ്ററിൽ ലോക റെക്കോർഡും സ്വന്തമാക്കി. രണ്ട് റെക്കോർഡും 13 ആം വയസ്സിൽ നേടി. എസ്ബി 6, എസ് 6 വർഗ്ഗീകരണം ഇവന്റുകൾ, എസ് 6 50 മീറ്റർ ബട്ടർഫ്ലൈയിൽ ലോക റെക്കോർഡും പാരാലിമ്പിക് റെക്കോർഡും 100 മീറ്ററിൽ ലോക റെക്കോർഡും റോബിൻസൺ സ്വന്തമാക്കി.
2016-ൽ ഐപിസി നീന്തൽ യൂറോപ്യൻ ചാമ്പ്യൻഷിപ്പിൽ റോബിൻസൺ നാല് മെഡലുകൾ നേടി. 2016-ൽ നടന്ന റിയോ പാരാലിമ്പിക്‌സിൽ ഈ വിജയത്തിന് ശേഷം വനിതാ എസ് 6 50 മീറ്റർ ബട്ടർഫ്ലൈ ഇനത്തിൽ സ്വർണ്ണവും വനിതാ എസ് 6 100 മീറ്റർ ഫ്രീസ്റ്റൈൽ ഇനത്തിൽ വെങ്കലവും നേടി. അവരുടെ അമിതവലിപ്പമുള്ള ശിരോവസ്ത്രത്തോടുകൂടിയ കുപ്പായമണിഞ്ഞുകൊണ്ട് അവർ കുളത്തിലേക്ക് പ്രവേശിക്കുമ്പോൾ "ഗ്യാങ്‌സ്റ്റ സ്വാഗർ" എന്ന പേരിൽ അറിയപ്പെട്ടു.
2016 ഡിസംബർ 14 ന് റോബിൻസൺ ബിബിസി യംഗ് സ്പോർട്സ് പേഴ്സണാലിറ്റി ഓഫ് ദ ഇയർ പുരസ്കാരം നേടിയതായി പ്രഖ്യാപിച്ചു.
നീന്തലിനുള്ള സേവനങ്ങൾക്കായി ഒരു എം‌ബി‌ഇ സ്വീകരിച്ച റോബിൻസൺ ന്യൂ ഇയേഴ്സ് ഓണേഴ്സ് പട്ടികയിൽ അംഗീകരിക്കപ്പെട്ടു.
സ്വകാര്യ ജീവിതം
അപൂർവ്വമായ ഡ്വാർഫിസം കാർട്ടിലേജ് ഹെയർ ഹൈപ്പോപ്ലാസിയയുമായി 2001-ൽ ജനിച്ച റോബിൻസൺ ഇംഗ്ലണ്ടിലെ നോർത്താംപ്ടണിൽ താമസിക്കുന്നു. അവിടെ നോർത്താംപ്ടൺ ഹൈസ്കൂളിലെ വിദ്യാർത്ഥിനിയായ അവർക്ക് 2012 നവംബറിൽ പെർത്ത്സ് ഹിപ് രോഗം കണ്ടെത്തിയതിനെ തുടർന്ന് ദിവസേന ഫിസിയോതെറാപ്പിക്ക് വിധേയമാക്കിയിരുന്നു.
നീന്തൽ ജീവിതം
നാലാം വയസ്സിൽ നീന്തൽ പഠിച്ച റോബിൻസൺ 2012-ൽ നോർത്താംപ്ടൺ നീന്തൽ ക്ലബിൽ ചേർന്നു. 2 മാസത്തിനുശേഷം അവർ പരിശീലനം നിർത്തി (പെർത്ത്സ് രോഗം കണ്ടെത്തിയതിനാൽ). എന്നാൽ 2014-ൽ കുളത്തിലേക്ക് മടങ്ങി. 2014-ൽ ബ്രിട്ടീഷ് സ്വിമ്മിംഗ്സ് വേൾഡ് ക്ളാസ് പോഡിയം പൊട്ടൻഷ്യൽ പ്രോഗ്രാമിലേക്ക് റോബിൻസൺ ചേർന്നു.
2016-ൽ, റിയോയിൽ നടന്ന സമ്മർ പാരാലിമ്പിക്സ് വരെ, റോബിൻസൺ തന്റെ ബ്രിട്ടീഷ് 50 മീറ്റർ ബട്ടർഫ്ലൈ റെക്കോർഡ് മെച്ചപ്പെടുത്തി 36.34 ൽ ഫിനിഷ് ചെയ്ത് സ്വർണ്ണ മെഡൽ നേടി. ഫഞ്ചലിൽ നടന്ന 2016-ലെ ഐപിസി നീന്തൽ യൂറോപ്യൻ ചാമ്പ്യൻഷിപ്പിൽ ഗ്രേറ്റ് ബ്രിട്ടനെ പ്രതിനിധീകരിച്ച് തന്റെ ആദ്യത്തെ പ്രധാന അന്താരാഷ്ട്ര ടൂർണമെന്റിൽ അവർ പങ്കെടുത്തു. അവിടെ റോബിൻസൺ അഞ്ച് ഇനങ്ങളിൽ പ്രവേശിച്ചു. അതിൽ നാലെണ്ണത്തിൽ മെഡലുകൾ നേടി. 200 മീറ്റർ ഇൻഡിവിഡുയൽ മെഡ്‌ലിയിൽ (എസ്എം 6) നാലാം സ്ഥാനത്തെത്തിയെങ്കിലും 50 മീറ്റർ, 100 മീറ്റർ, 400 മീറ്റർ ഫ്രീസ്റ്റൈൽ ഇനങ്ങളിൽ വെങ്കല മെഡലുകൾ നേടി. 50 മീറ്റർ ബട്ടർഫ്ലൈയിൽ അന്നത്തെ പാരാലിമ്പിക് ചാമ്പ്യൻ ഉക്രെയ്നിലെ ഒക്സാന ക്രുൾ രണ്ടാം സ്ഥാനത്തെത്തി. ലണ്ടനിൽ നടന്ന 2012-ലെ സമ്മർ പാരാലിമ്പിക്‌സിൽ അന്നത്തെ 50 മീറ്റർ ലോക റെക്കോർഡ് 36.05 സമയത്തിൽ സ്വന്തമാക്കിയ ക്രുൾ 35.48 സെക്കന്റോടെ സമയം മെച്ചപ്പെടുത്തി. റോബിൻസന്റെ വെള്ളി മെഡൽ നേടിയ 35.66 സമയം 2012-ലെ ലോക റെക്കോർഡും ആയിരുന്നു.
2016-ലെ റിയോ ഡി ജനീറോയിൽ നടന്ന പാരാലിമ്പിക്‌സിൽ വനിതാ എസ് 6 50 മീറ്റർ ബട്ടർഫ്ലൈ ടൂർണമെന്റിൽ 35.58 സെക്കൻഡിൽ പുതിയ പാരാലിമ്പിക്സ് റെക്കോർഡ് സമയത്തിൽ റോബിൻസൺ സ്വർണം നേടി. 2012-ലെ ചാമ്പ്യൻ ഒക്‌സാന ക്രുളിനെ രണ്ടാം സ്ഥാനത്തേക്ക് പിന്തള്ളി.
2018-ലെ കോമൺ‌വെൽത്ത് ഗെയിംസിൽ വനിതാ എസ് 7 50 മീറ്റർ ബട്ടർഫ്ലൈ ടൂർണമെന്റിൽ കനേഡിയൻ സാറാ മെഹെയ്‌നെ പരാജയപ്പെടുത്തി റോബിൻസൺ സ്വർണം നേടി.
ഡബ്ലിനിൽ നടന്ന 2018-ലെ ലോക പാരാ നീന്തൽ യൂറോപ്യൻ ചാമ്പ്യൻഷിപ്പിൽ വനിതാ എസ് 6 50 മീറ്റർ ബട്ടർഫ്ലൈ സ്വർണം റോബിൻസൺ നേടി അയർലണ്ടിലെ നിക്കോൾ ടർണറിനും ഉക്രെയ്നിന്റെ ഒക്സാന ക്രുളിനും മുന്നിലെത്തി.
ഋതുമതി (നാടകം)
കേരള നവോത്ഥാനരംഗത്ത് ഉയർന്നു നിൽക്കുന്ന നാടകം. സാമൂഹികപരിഷ്കർത്താവും നടൻ എന്ന നിലയിൽ ഭരത് അവാർഡ് ജേതാവുമായ പ്രേംജി യുടെ സാമൂഹികകാഴ്ചപ്പാടും രംഗബോധവും വിളിച്ചോതുന്ന നാടകകൃതി. അനാചാരങ്ങളുടെ അന്ധകാത്തിലിരുന്ന നമ്പൂതിരി സമൂഹത്തിലേക്ക് കടന്നുവന്ന വെളിച്ചമായിരുന്നു ഋതുമതി.
വർഗ്ഗം:മലയാളനാടകങ്ങൾ വർഗ്ഗം:മലയാളനാടകകൃതികൾ
മംഗലാപുരം - ചെന്നൈ മെയിൽ
ചരിത്രം
ചെന്നൈയിലെ റോയാപുരം മുതൽ ഓൾഡ് കോയമ്പത്തൂർ (ഇപ്പോൾ പോത്തന്നൂർ) വഴി കോഴിക്കോട് ബേപ്പൂരിനടുത്തുള്ള ചാലിയം വരെ (01UP / 02DOWN) മെയിൽ ആയി ഓടിത്തുടങ്ങി.
അവലംബം
വർഗ്ഗം:കേരളത്തിലെ യാത്രാതീവണ്ടികൾ
പാവാട (ചലച്ചിത്രം)
2016ൽ പുറത്തിറങ്ങിയ ഒരു മലയാള ചലച്ചിത്രമാണ് പാവാട.മാർത്താണ്ഡൻ സംവിധാനം ചെയ്തിരിക്കുന്ന ഈ ചലച്ചിത്രത്തിന്റെ തിരക്കഥ ർചിച്ചിരിക്കുന്നത് ബിപിൻ ചന്ദ്രനാണ്.പൃഥ്വിരാജും, അനൂപ് മേനോനും പ്രധാന വേഷങ്ങളിലെത്തുന്ന ഈ ചിത്രം രണ്ട് മദ്യപാനികളുടെ കഥയാണ് പറയുന്നത്. ആശ ശരത്, നെടുമുടി വേണു, മിയ ജോർജ്ജ് എന്നിവരാണ് മറ്റ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്. മണിയൻപിള്ള രാജു നിർമ്മിച്ച ഈ ചലച്ചിത്രം 2016 ജനുവരി 15ന് പ്രദർശനത്തിനെത്തി.
കഥ
ഫൈസ് അഹ്മദ് ഫൈസ് എഴുതിയ ഒരു കവിതയോടെയാണ് ചിത്രം ആരംഭിക്കുന്നത്.മദ്യപാനികളായ ജോയിയും ബാബുവും, ഒരു ആസക്തി കേന്ദ്രത്തിൽ കണ്ടുമുട്ടുന്നത്, അവരവരുടെ ജീവിതം വീണ്ടും ക്രമീകരിക്കാൻ പരസ്പരം സഹായിക്കുന്നു. പാമ്പ് ജോയിയുടെ ( പൃഥ്വിരാജ്) ദാമ്പത്യജീവിതം മദ്യപാനം മൂലം കുഴപ്പത്തിലാണ്. പാവാട ബാബുവിന്റെ (അനൂപ് മേനോൻ) ജീവിതം തകർന്നടിഞ്ഞതിനുകാരണം വർഷങ്ങൾക്ക് മുൻപ് അദ്ദേഹം നിർമ്മിച്ച ഒരു സിനിമയാണ്, അതിൽ ജോയിയുടെ അമ്മ സിസിലി നായികയായിരുന്നു. സാമ്പത്തിക നേട്ടത്തിനായി അദ്ദേഹത്തിന്റെ സുഹൃത്ത് എൽദോ ( ഷാജോൺ) ചിത്രത്തിൽ അശ്ലീല രംഗങ്ങൾ ചേർത്ത് ചിത്രത്തെ ഒരു അഡൾട്ട് സിനിമയാക്കി മാറ്റി റിലീസ് ചെയ്തു. ചിത്രത്തിന്റെ 3D വിപുലീകൃത പതിപ്പ് വീണ്ടും റിലീസ് ചെയ്യാൻ എൽദോ ഉദ്ദേശിക്കുന്നു. പാമ്പ് ജോയിയും പാവാട ബാബുവും അവരുടെ മദ്യപാനം വഴി പോരാടുന്നു, ബാബുവിനും ജോയിയുടെ അമ്മ സിസിലിക്കും ഉണ്ടാകുന്ന മാനക്കേട് കണക്കിലെടുത്ത് സിനിമയുടെ റി-റിലീസ് നിർത്താൻ കോടതി ഉത്തരവാകുന്നു. അവസാനം ജോയിയും ബാബുവും മദ്യപാനം ഉപേക്ഷിക്കുന്നു. ബാബു അയാളുടെ പ്രതിശ്രുത വധുവിനെ(മഞ്ജു വാരിയർ) കൂട്ടികൊണ്ട് പോകുകയും ജോയിയുടെ ഭാര്യ അമ്മയാകാൻ തയ്യാറെടുക്കുന്നതും കാണിച്ച് ചിത്രം അവസാനിക്കുന്നു.
പുറത്തേക്കുള്ള കണ്ണികൾ
വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
കാവനാട്
കൊല്ലം ജില്ലയിലെ ശക്തികുളങ്ങര വില്ലേജിൽ ഉൾപ്പെടുന്ന ഒരു പ്രദേശമാണ് കാവനാട്. കൊല്ലം കോർപ്പറേഷന്റെ ശക്തികുളങ്ങര സോണൽ ഓഫീസ്, ശക്തികുളങ്ങര വില്ലേജ് ഓഫീസ് എന്നിവ കാവനാട് സ്ഥിതി ചെയ്യുന്നു. മൽസ്യചന്ത ഉൾപ്പെടെ നിരവധി സ്ഥാപനങ്ങളുള്ള ഇവിടം ഒരു വ്യാപാരകേന്ദ്രമായി ശ്രദ്ധനേടുന്നു. ഒരു ഗ്രാമപ്രദേശം ഒരു ചെറിയ പട്ടണമായി പരിണമിക്കുന്നതിന് ഉദാഹരണമാണ് കാവനാട്. കൊല്ലം ബൈപ്പാസിൽ ഉൾപ്പെടുന്ന കാവനാട്-കുരീപ്പുഴ പാലത്തിൻറെ ഒരറ്റം കാവനാട് നിന്ന് ആരംഭിക്കുന്നു. ശക്തികുളങ്ങര വില്ലേജിൻറെ വിവിധ ഭാഗങ്ങളിൽ നിന്ന് എത്തിച്ചേരുന്ന ഏതാനും റോഡുകൾ കാവനാട് ജംഗ്‌ഷനിൽ വന്നു ചേരുന്നു. ഒരു ചെറിയ വാണിജ്യകേന്ദ്രമായി കാവനാടിനെ മാറ്റുന്നതിൽ അത് ഒരു പ്രധാന പങ്കുവഹിച്ചു. കൊല്ലം കോർപ്പറേഷനിലെ നാലാം ഡിവിഷനാണ് കാവനാട്.
അവലംബം
വർഗ്ഗം:കൊല്ലം ജില്ലയിലെ പട്ടണങ്ങൾ വർഗ്ഗം:കൊല്ലം കോർപ്പറേഷൻ-വാർഡുകൾ
ആര്യാട് ഗ്രാമപഞ്ചായത്ത്
അതിരുകൾ
മണ്ണഞ്ചരി ഗ്രാമ പഞ്ചായത്ത്, ആലപ്പുഴ നഗരസഭ, അറബിക്കടൽ എന്നിവയാണ് ആര്യാട് ഗ്രാമപഞ്ചായത്തിന്റെ അതിരുകൾ. കോമളപുരം ആര്യാട് പഞ്ചായത്തിലെ പ്രധാന സ്ഥലമാണ്. നവഭാവന വായനശാല, സാംസ്കോരോദയം വായനശാല, ഐക്യഭാരതം വായനശാല എന്നിവ ഇവിടുത്തെ പ്രധാന സാംസ്കാരിക നിലയങ്ങളാണ്. കൈതത്തിൽ ക്ഷേത്രം, ചാരംപറംബ്, തിരുവിളക്ക് എന്നിവ പ്രധാന ക്ഷേത്രങ്ങളുമാണ്.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
അറ്റപരോക്ഷനികുതി
ഒരു സംരംഭകൻ ഗവൺമെന്റിലേക്ക് നൽകിയ പരോക്ഷ നികുതിയും ഗവൺമെന്റിൽ നിന്നും സ്വീകരിച്ച സബ്‌സിഡിയും തമ്മിലുള്ള വ്യത്യാസമാണ് അറ്റ പരോക്ഷ നികുതി. ഉൽപ്പാദകരുടെ മേൽ ഉൽപാദനം, ക്രയം, വിക്രയം തുടങ്ങിയവയ്ക്ക് ഗവൺമെൻ്റ് ചുമത്തുന്ന നികുതിയാണ് പരോക്ഷനികുതി. എക്‌സൈസ് ഡ്യൂട്ടി, വിൽപന നികുതി, വിനോദനികുതി ഇവ പരോക്ഷ നികുതിക്ക് ഉദാഹരണങ്ങളാണ്. ഇത് ഗവൺമെന്റിലേക്കുള്ള നിർബന്ധിത മാറ്റങ്ങൾ ആണ് അഥവാ അടവുകൾ ആണ്. അതുപോലെതന്നെ ഗവൺമെന്റിൽനിന്നുള്ള മാറ്റ അടവുകൾ ഉണ്ട്.ഇത് സബ്‌സിഡി രൂപത്തിലാണ് ലഭിക്കുന്നത്.
വർഗ്ഗം:നികുതികൾ
ഗ്രാവിറ്റി (ചലച്ചിത്രം)
2013-ൽ പുറത്തിറങ്ങിയ ഒരു ബ്രിട്ടീഷ്-അമേരിക്കൻ ത്രിമാന ശാസ്ത്ര കൽപ്പിതകഥാ ചലച്ചിത്രമാണ് ഗ്രാവിറ്റി. ബഹിരാകാശത്ത് തകരാറിലാകുന്ന ഒരു സ്പേസ് ഷട്ടിലിലെ സഞ്ചാരികളുടെ ഭൂമിയിലേക്ക് തിരികെയെത്താനുള്ള ശ്രമമാണ് ഈ ചലച്ചിത്രത്തിന്റെ ഇതിവൃത്തം. വാർണർ ബ്രോസ്. വിതരണം ചെയ്തിരിക്കുന്ന ഗ്രാവിറ്റിയുടെ സംവിധാനം നിർവഹിച്ചിരിക്കുന്നത് അൽഫോൺസോ ക്വാറോൺ ആണ്. കൂടാതെ നിർമ്മാണം, തിരക്കഥ, ചിത്രസംയോജനം എന്നിവയിലും ക്വാറോൺ പങ്കാളിയാണ്. സാന്ദ്ര ബുള്ളോക്ക്, ജോർജ്ജ് ക്ലൂണി എന്നിവരാണ് ഈ ചിത്രത്തിലെ അഭിനേതാക്കൾ.
2013 ആഗസ്റ്റിലെ 70ആം വെനീസ് ചലച്ചിത്രമേളയുടെ പ്രദർശന ചിത്രമായിരുന്നു ഗ്രാവിറ്റി. പിന്നീട് 3 ദിവസങ്ങൾക്ക് ശേഷം ടെലൂറൈഡ് ചലച്ചിത്രമേളയിലും പ്രദർശിപ്പിച്ചു. പ്രേക്ഷകരുടെയും നിരൂപകരുടെയും പ്രശംസ നേടിയ ഈ ചിത്രം മികച്ച സംവിധായകന്റേതടക്കം 7 അക്കാഡമി അവാർഡുകൾ നേടി. 2014-ലെ ക്രിട്ടിക്സ് ചോയ്സ് അവാർഡുകളിൽ ഏഴ് പുരസ്ക്കാരങ്ങളും മികച്ച സംവിധായകനുള്ളതടക്കം ആറ് ബാഫ്റ്റ പുരസ്ക്കാരങ്ങളും ഈ ചിത്രത്തിന് ലഭിച്ചു.
കഥാസാരം
എസ്റ്റിഎസ്-157 എന്ന ബഹിരാകാശ ദൗത്യമാണ് ഈ ചലച്ചിത്രത്തിന്റെ പശ്ചാത്തലം. ഇതിനായി എക്സ്പ്ലോറർ എന്ന സ്പേസ് ഷട്ടിലിൽ ആദ്യമായി ബഹിരാകാശത്ത് എത്തിയ വൈദ്യശാസ്ത്ര എഞ്ചിനീയറാണ് ഡോ. റയാൻ സ്റ്റോൺ. അവരെ സഹായിക്കാൻ പരിചയ സമ്പന്നനായ ബഹിരാകാശ യാത്രികൻ മാറ്റ് കോവാൽസ്കിയും കൂടെയുണ്ട്. ഹബിൾ ബഹിരാകാശ ദൂരദർശിനി നന്നാക്കാൻ ശ്രമിക്കുന്നതിനിടെ അവർക്ക് ദൗത്യ നിയന്ത്രണ കേന്ദ്രമായ ഹൂസ്റ്റണിൽ നിന്ന് ഒരപായ സന്ദേശം ലഭിക്കുന്നു. കാലാവധി തീർന്ന ഒരു കൃത്രിമോപഗ്രഹത്തിനെ ഒരു റഷ്യൻ റോക്കറ്റ് ഇടിച്ചെന്നും തുടർന്നുണ്ടായ ചെയിൻ റിയാക്ഷൻ വഴി ബഹിരാകാശത്ത് അവശിഷ്ടങ്ങളുടെ ഒരു മേഘം രൂപപ്പെട്ടിട്ടുണ്ടെന്നായിരുന്നു അത്. തുടർന്ന് ദൗത്യം നിർത്തി വെക്കാനും തിരികെ മടങ്ങാനും ഹൂസ്റ്റണിൽ നിന്ന് നിർദ്ദേശം ലഭിക്കുന്നു. എന്നാൽ വളരെ വേഗത്തിൽ വന്ന കൃത്രിമോപഗ്രഹ അവശിഷ്ടങ്ങൾ എക്സ്പ്ലോററിലും ഹബിളിലും ഇടിക്കുകയും ഡോ. സ്റ്റോൺ ഷട്ടിലിൽ നിന്ന് വേർപ്പെടുകയും ചെയ്യുന്നു. ബഹിരാകാശത്ത് ദൂരേക്ക് പോയ സ്റ്റോണിനെ കൊവാൽസ്കി കണ്ടെത്തുന്നു. അവർക്ക് ഹൂസ്റ്റണുമായുള്ള ബന്ധം നഷ്ടപ്പെടുന്നു. അവർ ഷട്ടിലിലേക്ക് തിരിക്കുന്നു. പക്ഷേ ഷട്ടിൽ തകർന്നതായും അതിലുള്ളവർ മരണപ്പെട്ടതായും കാണപ്പെടുന്നു. ശേഷം അവർ അന്താരാഷ്ട്ര ബഹിരാകാശ നിലയത്തിലേക്ക് (ഐഎസ്എസ്) സഞ്ചരിക്കുന്നു. സഞ്ചാരത്തിനിടക്ക് അവർ സ്റ്റോണിനെകുറിച്ചും സ്റ്റോണിന്റെ മകളെ കുറിച്ചും സംസാരിക്കുന്നു. ഐഎസ്എസിലേക്ക് കയറാൻ ശ്രമിക്കുന്നതിനിടയിൽ കൊവാൽസ്കിയെ സ്റ്റോണിന് നഷ്ടമാകുന്നു. ഐഎസ്എസിലെ സോയൂസ് ഉപയോഗിച്ച് ചൈനയുടെ ഷെൻഷോ സ്പേസ് ക്രാഫ്റ്റിലേക്ക് പോകാനും അവിടെ നിന്ന് ഭൂമിയിലേക്ക് മടങ്ങാനും സ്റ്റോണിന് കൊവാൽസ്കി വയർലെസ് റേഡിയോ വഴി നിർദ്ദേശം നൽകുന്നു.
പുറം കണ്ണികൾ
വർഗ്ഗം:ഹോളിവുഡ് ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
മാൻ ആന്റ് സൂപ്പർമാൻ
മാനവനും അതിമാനവനും എന്ന നാലു രംഗങ്ങളുള്ള നാടകം രചിച്ചത് 1903ൽ പ്രസിദ്ധ ബ്രിട്ടിഷ് നാടകകൃത്തായ ജോർജ്ജ് ബർണാർഡ് ഷാ ആയിരുന്നു. ഡോൺ ജുവാനെപ്പറ്റി ഒരു നാടകം എഴുതാൻ അദ്ദേഹം തീരുമാനിച്ചു. 1905 മേയ് 23നു ലണ്ടനിലെ റോയൽ കോർട്ട് തിയറ്ററിൽ ആണ് ഈ നാടകം ആദ്യമായി അരങ്ങേറിയത്. മൂന്നാമത്തെ രംഗം നീക്കിയശേഷമായിരുന്നു നാടകം അവതരിപ്പിച്ചത്. 1915 വരെ ഈ നാടകം മുഴുവനായി എവിടെയും അവതരിപ്പിച്ചിട്ടില്ലായിരുന്നു. എഡിൻബർഗിലെ ലൈസിയം തിയറ്ററിലാണ് നാടകം അതിന്റെ പൂർണ്ണതയിൽ ആദ്യമായി അരങ്ങേറിയത്.
ഡൊറോത്തി മച്ചം
ഡോറോത്തി ആൻ മച്ചം എആർആർസി ( ജൂലൈ 19, 1910 - ജൂലൈ 12, 2002) ഒരു കനേഡിയൻ നഴ്സിംഗ് സിസ്റ്ററും ഹോസ്പിറ്റൽ സൂപ്രണ്ടും പിന്നീട് ടൊറന്റോ വിമൻസ് കോളേജ് ഹോസ്പിറ്റലിന്റെ എക്സിക്യൂട്ടീവ് ഡയറക്ടറുമായിരുന്നു.
1939-ൽ റോയൽ കനേഡിയൻ ആർമി മെഡിക്കൽ കോർപ്സിൽ നഴ്സിംഗ് സിസ്റ്ററായി മച്ചം ചേർന്നു. യുണൈറ്റഡ് കിംഗ്ഡത്തിലെയും യൂറോപ്പിലെയും മൊബൈൽ യൂണിറ്റുകളിലും സൈനിക ആശുപത്രികളിലും നഴ്സിംഗ് സഹോദരിയായും സൂപ്പർവൈസറായും അവർ സേവനമനുഷ്ഠിച്ചു.
മച്ചാമിന്റെ യുദ്ധകാല സേവനത്തിനുള്ള അംഗീകാരമായി ജോർജ്ജ് ആറാമൻ രാജാവ് റോയൽ റെഡ് ക്രോസ് ക്ലാസ് 2 (ARRC) മെഡൽ നേടി. 1981 ഏപ്രിൽ ന് ഓർഡർ ഓഫ് കാനഡയിലേക്കുള്ള നിയമനവും അവർക്ക് ലഭിച്ചു.
ആദ്യകാലജീവിതം
ക്യാനഡയിലെ ഒന്റാറിയോയിലെ സിംകോ കൗണ്ടിയിലെ ന്യൂ ലോവെലിൽ 1910 ജൂലൈ 19 നാണ് ഡൊറോത്തി മച്ചം ജനിച്ചത്.
അവർ 1929-ൽ വിമൻസ് കോളേജ് ഹോസ്പിറ്റൽ സ്‌കൂൾ ഓഫ് നഴ്‌സിംഗിൽ ചേരുകയും 1932 ൽ നഴ്സിംഗ് പ്രോഗ്രാം പൂർത്തിയാക്കുകയും ചെയ്തു. ബിരുദാനന്തരം, 1933-1935 കാലഘട്ടത്തിൽ വിറ്റ്ബി മെന്റൽ ഹോസ്പിറ്റലിൽ സൈക്യാട്രിക് നഴ്സിങ്, നഴ്സിംഗ് അഡ്മിനിസ്ട്രേഷൻ എന്നിവയിൽ ബിരുദാനന്തര ബിരുദം നേടി.
1936-ൽ വിമൻസ് കോളേജ് ഹോസ്പിറ്റലിലേക്ക് മടങ്ങിയ മച്ചം അവിടെ രണ്ടാം ലോക മഹായുദ്ധം ആരംഭിക്കുന്നത് വരെ ഓപ്പറേഷൻ റൂം സൂപ്പർവൈസറായി ജോലി ചെയ്തു.
യുദ്ധകാല സേവനം
1939 സെപ്തംബർ 10-ന്, കാനഡ യുദ്ധത്തിൽ പ്രവേശിച്ച് ഒരു ദിവസം കഴിഞ്ഞ്, മച്ചം റോയൽ കനേഡിയൻ ആർമി മെഡിക്കൽ കോർപ്സിൽ നഴ്സിംഗ് സിസ്റ്ററായി ചേർന്നു.
1939-ൽ മച്ചം ആദ്യമായി ജോലിയിൽ പ്രവേശിച്ചപ്പോൾ, അവർ ലെഫ്റ്റനന്റ് (നഴ്സിംഗ് സിസ്റ്റർ) പദവി വഹിച്ചു. ടൊറന്റോ മിലിട്ടറി ഹോസ്പിറ്റലിൽ നിന്ന് ഉത്ഭവിച്ച നമ്പർ 15 കനേഡിയൻ ജനറൽ ഹോസ്പിറ്റലിൽ (CGH) അവൾ ജോലി ചെയ്തു. 1940 ജൂണിൽ, കനേഡിയൻ നഴ്സിംഗ് സിസ്റ്റേഴ്സിന്റെ ആദ്യകാല ഗ്രൂപ്പുകളിലൊന്നിൽ അവരെ യുണൈറ്റഡ് കിംഗ്ഡത്തിലേക്ക് മാറ്റി, സൈനികർക്കൊപ്പം കപ്പലുകളിൽ അവർ യാത്ര ചെയ്തു.
1944-ലെ വേനൽക്കാലത്ത്, ഇംഗ്ലണ്ട്, നെതർലാൻഡ്സ്, ഫ്രാൻസ്, ബെൽജിയം എന്നിവിടങ്ങളിൽ നിലയുറപ്പിച്ചിരുന്ന 8-ാം നമ്പർ CGH-ലേക്ക് മച്ചം മാറി. പിന്നീട് 1944-ൽ ഹോളണ്ടിലെയും ആന്റ്‌വെർപ്പിലെയും ആശുപത്രികളിൽ അവളെ പാർപ്പിച്ചു. 1944 ഡിസംബറിൽ, മച്ചാമിനെ മേജറായി (പ്രിൻസിപ്പൽ മേട്രൺ) സ്ഥാനക്കയറ്റം ലഭിച്ചു. ആന്റ്‌വെർപ്പിൽ ആയിരിക്കുമ്പോൾ, അവർ വീണ്ടും മുൻനിരയിൽ ആയിരുന്നു, കാരണം നഗരത്തിന്റെ ഒരു ഭാഗം അപ്പോഴും അപകടകരമായ യുദ്ധക്കളമായിരുന്നു. യുദ്ധത്തിന്റെ അവസാനത്തിൽ, കനേഡിയൻ ജനറൽ ആശുപത്രികൾ അടച്ചുപൂട്ടാനുള്ള ചുമതല അവർ ഏറ്റെടുത്തു.
വർഷങ്ങൾക്കുശേഷം, എന്തുകൊണ്ടാണ് അവർ സൈന്യത്തിൽ ചേർന്നതെന്ന് ചോദിച്ചപ്പോൾ, അവർ ഇങ്ങനെ പ്രതികരിച്ചു: “ഞാൻ ദേശസ്നേഹിയായിരുന്നു; വ്യത്യസ്തമായ എന്തെങ്കിലും ചെയ്യാനുള്ള അവസരമായിരുന്നു അത്.
യുദ്ധാനന്തര സേവനം
1945-ൽ മച്ചം കാനഡയിൽ തിരിച്ചെത്തി. 1946 ജനുവരിയിൽ മച്ചം വിമൻസ് കോളേജ് ഹോസ്പിറ്റലിന്റെ സൂപ്രണ്ടായി നിയമിതനായി. വിമൻസ് കോളേജ് ഹോസ്പിറ്റലിൽ 30 വർഷത്തോളം സേവനമനുഷ്ഠിച്ച മച്ചം 1975-ൽ എക്‌സിക്യൂട്ടീവ് ഡയറക്ടറായി വിരമിച്ചു. അവരുടെ നേതൃത്വത്തിൽ വിമൻസ് കോളേജ് ആശുപത്രിയെ 140 കിടക്കകളുള്ള ആശുപത്രിയിൽ നിന്ന് 450 കിടക്കകളുള്ള അധ്യാപന സ്ഥാപനമാക്കി മാറ്റി വിമൻസ് കോളേജ് ഹോസ്പിറ്റലിൽ നിന്ന് വിരമിച്ച ശേഷം, ഡൊറോത്തി മച്ചം വെസ്റ്റ് പാർക്ക് ഹോസ്പിറ്റലിലെ സ്റ്റാഫിൽ അവരുടെ എക്സിക്യൂട്ടീവ് ഡയറക്ടറായി ചേർന്നു, അവിടെ അവർ നാല് വർഷം ജോലി ചെയ്തു.
സ്വകാര്യ ജീവിതം
മച്ചാം ടൊറന്റോ ക്രിക്കറ്റ് ക്ലബ്ബിലും മെട്രോപൊളിറ്റൻ യുണൈറ്റഡ് ചർച്ചിലും അംഗമായിരുന്നു. തീയേറ്ററിൽ പോകുക, പൂന്തോട്ടപരിപാലനം, നെയ്ത്ത് എന്നിവയും അവളുടെ ഹോബികളിൽ ഉൾപ്പെടുന്നു.
2002 ജൂലൈ 12-ന് 91-ാം വയസ്സിൽ മച്ചം അന്തരിച്ചു.
അവാർഡുകൾ, അംഗീകാരങ്ങൾ, അംഗത്വങ്ങൾ
ജോർജ്ജ് ആറാമൻ രാജാവ് ബക്കിംഗ്ഹാം കൊട്ടാരത്തിൽ വെച്ച് റോയൽ റെഡ് ക്രോസ് ക്ലാസ് 2 (ARRC) മെഡൽ മച്ചാമിന് സമ്മാനിച്ചു. 1976-ൽ ടൊറന്റോ നഗരം അവർക്ക് നഗരത്തിന്റെ മെറിറ്റ് അവാർഡ് സമ്മാനിച്ചു. 1981 ഏപ്രിൽ 8-ന് അവർക്ക് ഓർഡർ ഓഫ് കാനഡയിലേക്കുള്ള അപ്പോയിന്റ്മെന്റ് ലഭിച്ചു.
നഴ്‌സിംഗ് സിസ്റ്റേഴ്‌സ് അസോസിയേഷൻ ഓഫ് ടൊറന്റോ, ഹോസ്പിറ്റൽ കൗൺസിൽ ഓഫ് മെട്രോപൊളിറ്റൻ ടൊറന്റോ, ഒന്റാറിയോ മെഡിക്കൽ അസോസിയേഷന്റെ സിറ്റിസൺസ് അഡ്വൈസറി കമ്മിറ്റി (1974), യൂണിവേഴ്‌സിറ്റി ടീച്ചിംഗ് ഹോസ്പിറ്റൽ അസോസിയേഷൻ എന്നിവയുൾപ്പെടെ നിരവധി അസോസിയേഷനുകളിൽ മച്ചം അംഗമായിരുന്നു.
ബാഹ്യ ലിങ്കുകൾ
വർഗ്ഗം:2002-ൽ മരിച്ചവർ വർഗ്ഗം:1910-ൽ ജനിച്ചവർ വർഗ്ഗം:Pages with unreviewed translations
മിറ അഡേലെ ലോഗൻ
മിറ അഡെലെ ലോഗൻ (ജീവിതകാലം: 1908 - ജനുവരി 13, 1977) വിജയകരമായി ഹൃദയം തുറന്നുള്ള സർജറി നടത്തിയ ആദ്യത്തെ ആഫ്രിക്കൻ അമേരിക്കൻ വനിതാ വൈദ്യൻ, ശസ്ത്രക്രയാ വിദഗ്ദ്ധ, അനാട്ടമിസ്റ്റ് എന്നീ നിലകളിൽ അറിയപ്പെടുന്ന വനിതയാണ്. ഈ നേട്ടങ്ങളേത്തുടർന്ന്, കുട്ടികളുടെ ഹൃദയശസ്ത്രക്രിയയിലേയ്ക്ക് ശ്രദ്ധ കേന്ദ്രീകരിച്ച ലോഗൻ, ന്യൂയോർക്കിലെ ഹാർലെം ആശുപത്രിയിൽ അവളുടെ വൈദ്യപരിശീലനത്തിൽ ഭൂരിഭാഗവും ബാക്ടീരിയ, വൈറൽ, റിക്കറ്റ്സിയൽ രോഗങ്ങൾക്ക് ചികിത്സിക്കുന്ന രോഗാണുനാശിനിയായ ഓറിയോമൈസിൻ വികസിപ്പിക്കുന്നതിലാണ് ഏർപ്പെട്ടത്. പൗരാവകാശങ്ങൾ നേടിയെടുക്കുന്നതിന് മുമ്പുള്ള കാലഘട്ടത്തിലാണ് ലോഗൻ വൈദ്യശാസ്ത്ര വിദ്യാലയത്തിൽ പഠനത്തിന് ചേർന്നത്. ഈ കാലയളവിലെ ഭൂരിഭാഗം കറുത്ത വർഗ്ഗക്കാരായ വനിതാ വൈദ്യന്മാർക്കും വെള്ളക്കാരായ വനിതകളിൽ നിന്ന് അകന്നതും വേറിട്ടതുമായ വിദ്യാലയത്തിൽ പഠനം നടത്തേണ്ടിവന്നു. ഈ കാലയളവിൽ ഒരു ആഫ്രിക്കൻ അമേരിക്കൻ വനിതയെന്ന നിലയിൽ വൈദ്യശാസ്ത്ര ബിരുദം നേടുകയെന്നത് അക്കാലത്തെ സാമൂഹ്യ കാഴ്ചപ്പാടിൽ ഒട്ടേറെ ബുദ്ധിമുട്ടുകൾ നിറഞ്ഞതായിരുന്നു.
ഒരു മെഡിക്കൽ പ്രൊഫഷണലെന്ന നിലയിലുള്ള ജോലി കൂടാതെ, NAACP, പ്ലാൻഡ് പാരന്റ്ഹുഡ്, ന്യൂയോർക്ക് സ്റ്റേറ്റ് കമ്മീഷൻ ഓൺ ഡിസ്ക്രിമിനേഷൻ തുടങ്ങിയ സംഘടനകൾക്കുവേണ്ടിയും അഡേല ലോഗൻ തന്റെ സമയം സമർപ്പിച്ചിരുന്നു.
സ്വകാര്യ ജീവിതം
1908-ൽ അലബാമയിലെ ടസ്‌കെഗീയിൽ വാറന്, അഡെല്ല ഹണ്ട് ലോഗൻ ദമ്പതികളുടെ മകളായി മൈറ അഡെലെ ലോഗൻ ജനിച്ചു. മാതാപിതാക്കളുടെ എട്ട് മക്കളിൽ ഇളയവളും ആർതർ ആർ. ലോഗന്റെ സഹോദരിയുമായിരുന്നു അവർ. കോളേജ് വിദ്യാഭ്യാസം നേടിയിരുന്ന അവളുടെ മാതാവ്, വോട്ടവകാശ പ്രസ്ഥാനത്തിലും ആരോഗ്യ സംരക്ഷണ പ്രസ്ഥാനങ്ങളിലും സജീവമായി ഇടപെട്ടിരുന്നു. ടസ്കഗീ ഇൻസ്റ്റിറ്റ്യൂട്ടിന്റെ ട്രഷററും ട്രസ്റ്റിയുമായി സേവനമനുഷ്ടിച്ചിരുന്ന അവളുടെ പിതാവ് ബുക്കർ ടി. വാഷിംഗ്ടൺ ഇൻസ്റ്റിറ്റ്യൂട്ടിൻറെ തിരഞ്ഞെടുത്ത ആദ്യത്തെ സ്റ്റാഫ് അംഗവുമായിരുന്നു.
സാന്താ മരിയ ഡീ ഫോസി അൾത്താർപീസ്
1496-1498 നും ഇടയിൽ പിന്റുറിച്ചിയോ ചിത്രീകരിച്ച ഒരു എണ്ണച്ചായാചിത്രമാണ് സാന്താ മരിയ ഡീ ഫോസി അൾത്താർപീസ്. ഒരു ബലിപീഠത്തിന് വേണ്ടിയുള്ള തടി പാനലിലെ ക്യാൻവാസിലാണ് ഈ ചിത്രം ചിത്രീകരിച്ചിരിക്കുന്നത്. പെറുഗിയയിലെ നാഷണൽ ഗാലറി ഓഫ് അംബ്രിയയിലെ ശേഖരണത്തിൽ ആണ് ഈ ചിത്രം കാണപ്പെടുന്നത്
കമ്മീഷൻ
പെറുഗിയയിലെ സാന്താ മരിയ ഡെഗ്ലി ഏഞ്ചലി പള്ളിയുടെ ഉയർന്ന ബലിപീഠത്തിനായി ഈ ചിത്രം ചിത്രീകരിക്കപ്പെട്ടു. സാന്താ മരിയ ഡീ ഫോസി എന്നും ഈ ചിത്രം അറിയപ്പെടുന്നു. 1496 ഫെബ്രുവരി 14 ന്‌ ഏർപ്പെടുത്തിയ കരാറിൽ മട്ടിയ ഡി ടോമാസോ ഡ റെഗ്ഗിയോയുടെ തടി ഫ്രെയിമിൽ പള്ളിയുടെ മുൻവശത്തെ വാസ്തുവിദ്യയെ അനുകരിച്ചു കൊണ്ടുള്ള ചിത്രീകരണത്തിനായുള്ള വിശദമായ നിർദ്ദേശങ്ങൾ‌ അടങ്ങിയിരിക്കുന്നു. അലക്സാണ്ടർ ആറാമൻ മാർപ്പാപ്പയുടെ പ്രിയങ്കരനെന്ന നിലയിൽ ചിത്രകാരന് ഉന്നത അധികാരം ലഭിച്ചിരുന്നു. അദ്ദേഹവുമായി ബോർജിയ അപ്പാർട്ടുമെന്റുകൾ ചിത്രീകരിക്കുന്നതിനുള്ള കരാർ ഒപ്പിട്ടു.
ചിത്രീകരണം
ഏഴ് പ്രധാന പാനലുകളും രണ്ട് പ്രെഡെല്ല പാനലുകളും ഈ ചിത്രത്തിനുണ്ട്. ഇവാഞ്ചലിസ്റ്റുകളായ മത്തായിയുടെയും മർക്കോസിന്റെയും രണ്ട് ടോണ്ടോകൾക്കിടയിൽ അഗസ്റ്റിൻ ക്രിസ്തു ശിശുവിനെ ദർശനം നടത്തുന്ന ഒരു രംഗം ഇടത് പ്രെഡെല്ല പാനലിൽ കാണപ്പെടുന്നു. അതേസമയം വലത് പ്രെഡെല്ല പാനലിൽ ലൂക്കിന്റെയും ജോണിന്റെയും ടോണ്ടികൾക്കിടയിൽ മരുഭൂമിയിലെ ജെറോമിനെ ചിത്രീകരിച്ചിരിക്കുന്നു. ജോൺ സ്നാപകനെയും മഡോണയെയും കുട്ടിയെയും പാനലിൻറെ മധ്യത്തിൽ ചിത്രീകരിച്ചിരിക്കുന്നു. Predella of Pala di Santa Maria dei Fossi കന്യാമറിയം സഭയുടെ രക്ഷാധികാരിയായ വിശുദ്ധ ആയിരുന്നു. ജോണിന് ചുവടെ "ഓ സാന്റോ ഫാൻ‌സിയുല്ലോ, റിമെറ്റി അൽ ഫാൻ‌സിയുലോ ക്വസ്റ്റ ക്രോസ് എന്ന ഇറ്റാലിയൻ ലിഖിതവും കാണപ്പെടുന്നു. Non la porterà [Giovanni] a Dio in favore del mondo, ci sarà un altro" (ഓ വിശുദ്ധ ശിശു, ക്രിസ്തുവായ കുട്ടിക്ക് ഈ കുരിശ് തിരികെ നൽകുക. ലോകത്തിന്റെ നന്മയ്ക്കായി ദൈവത്തിനുവേണ്ടി ഈ കുരിശ് ദൈവത്തിനുവേണ്ടി യോഹന്നാൻ‌ വഹിക്കുകയല്ല മറിച്ച് മറ്റൊരാൾക്ക് വേണ്ടിയായിരിക്കും). ക്രൈസ്റ്റ് ചൈൽഡ് ഒരു മാതളനാരകം കൈവശം വയ്ക്കുകയും പഴങ്ങൾ അമ്മയുടെ കാലിനുചുറ്റും ചിതറുകയും ചെയ്യുന്നു. എല്ലാം കഷ്ടാനുഭവത്തിന്റെ പ്രതീകമാണ്. ഈ വാക്കുകൾക്ക് മുകളിൽ ബി, എൻ എന്നീ അക്ഷരങ്ങൾ ആർട്ടിസ്റ്റിന്റെ ഒപ്പ് എന്ന് വ്യാഖ്യാനിക്കപ്പെടുന്നു. ഇത് ബി [എർ] എൻ [ആർഡിനസ്] എന്നതിന്റെ ചുരുക്കമാണ്. മഡോണയുടെ സിംഹാസനത്തിലെ കൊത്തു പണികൾ പുരാതന റോമൻ സാർക്കോഫാഗിയിലുള്ളവരിൽ നിന്ന് പ്രചോദനം ഉൾക്കൊണ്ട് ഇറ്റാലിയൻ നവോത്ഥാനത്തിന്റെ ഭാഗമായി വീണ്ടും കണ്ടെത്തുന്നു. അതിന്റെ പിന്നിൽ ഒരു അംബ്രിയൻ ഭൂപ്രകൃതിയും ഇതിൽ ചിത്രീകരിച്ചിരിക്കുന്നു.
രണ്ട് പ്രധാന പാനലുകളിൽ ഹിപ്പോയിലെ അഗസ്തീനോസ് (യഥാർത്ഥ പാപത്തെയും കഷ്ടാനുഭവത്തെയും പ്രതീകപ്പെടുത്തുന്ന ഒരു ആപ്പിൾ കൈവശം വച്ചിരിക്കുന്നു) ജെറോം (സാന്താ മരിയ ഡെഗ്ലി ഏഞ്ചലിയെ കാണിക്കുന്ന ഒരു ചെറിയ മോഡൽ കയ്യിലുണ്ടായിരുന്നതിനെ ഒരു പുനർനിർമ്മാണ പ്രോജക്റ്റിനായി പദ്ധതിയിട്ടിരുന്നെങ്കിലും യഥാർത്ഥത്തിൽ ഇത് ഒരിക്കലും പൂർത്തിയായില്ല) എന്നിവരെ ചിത്രീകരിച്ചിരിക്കുന്നു. അലക്സാണ്ടറിന്റെ കൊട്ടാരത്തിലെ സ്പാനിഷ് തുണിത്തരങ്ങളെ സ്വാധീനിക്കുന്ന സമ്പന്നമായ ട്രോംപ് എൽ ഓയിൽ മതിൽ തോരണങ്ങൾക്കു മുന്നിൽ ഇരുവരും നിൽക്കുന്നു. ഈ മൂന്ന് പ്രധാന പാനലുകൾക്ക് മുകളിൽ മറ്റൊരു ഇറ്റാലിയൻ ലിഖിതമുണ്ട്. "ഗാർഡ ഓ മോർട്ടേൽ ഡാ ക്വാലെ സാങ്കു സെ സ്റ്റാറ്റോ റെഡെന്റോ. ഫാ ചെ നോ നോ സിയ സ്കോർസോ ഇൻ‌വാനോ" (ഓ, മർത്യനായ മനുഷ്യാ, നിങ്ങൾ വീണ്ടെടുക്കപ്പെട്ട രക്തം കാണുക. അത് വെറുതെയാകാൻ അനുവദിക്കരുത്.). കരാർ പ്രകാരം ഉബാൾഡ്, ക്ലെയർവാക്സിലെ ബെർണാഡ്, ജോസഫ്, ബ്രെസിയയിലെ പ്രാദേശിക വിശുദ്ധനായ ഡിഗ്നാമെറിറ്റ (ഹാഡ്രിയാനിക് പീഡനങ്ങളിൽ രക്തസാക്ഷി), മറ്റ് പോപ്പ്, കർദിനാൾമാർ, ഭക്തർ എന്നിവരുടെ പ്രതിഛായകളും ചിത്രീകരിച്ചിട്ടുണ്ട്. മറ്റ് പാനലുകൾ എപ്പോഴെങ്കിലും പൂർത്തിയായിട്ടുണ്ടോ അല്ലെങ്കിൽ ചതുരസ്‌തംഭത്തിന്റെ അലങ്കാരത്തിന്റെ ഭാഗമാണോയെന്ന് വ്യക്തമല്ല. പതിനെട്ടാം നൂറ്റാണ്ടിന്റെ അവസാനത്തിൽ ചിത്രം വിഭജിക്കപ്പെട്ടപ്പോൾ ഈ ചിത്രം നഷ്ടപ്പെട്ടു.
അഗസ്റ്റിനും ജെറോമിനും മുകളിലുള്ള രണ്ട് ചെറിയ സൈഡ് പാനലുകൾ ഇടതുവശത്ത് ഗബ്രിയലും വലതുവശത്ത് മേരിയും സ്ഥിതിചെയ്യുന്ന രണ്ട് ഭാഗങ്ങളുള്ള മംഗളവാർത്ത ചിത്രങ്ങളായി മാറ്റിയിരുന്നു. അവളുടെ മുറിയിൽ വിചിത്രമായ അലങ്കാരത്തിന്റെ ആദ്യകാല ഉപയോഗം കാണിക്കുന്നു. അതേസമയം അവളുടെ പുസ്തകങ്ങൾ സമകാലിക ഫ്ലെമിഷ് നിശ്ചല ജീവിതത്തെ സ്വാധീനിച്ച ശൈലിയിൽ വരച്ചിരിക്കുന്നു. മറ്റൊരു സാങ്കൽപ്പിക മതിലിനു മുന്നിൽ മരിച്ച ക്രിസ്തുവിനെ രണ്ട് മാലാഖമാർ പിന്തുണയ്ക്കുന്നതായി മധ്യ സിമാറ്റിയം കാണിക്കുന്നു. ഏറ്റവും മുകളിൽ ഒരു പ്രാവിന്റെ രൂപത്തിൽ പരിശുദ്ധാത്മാവിനെ കാണിക്കുന്ന ഒരു ടിമ്പനവും കാണപ്പെടുന്നു.
പൂർണ്ണമായും ഓട്ടോഗ്രാഫ് സൃഷ്ടികളായി കണക്കാക്കപ്പെടുന്ന മറ്റ് ലളിതമായ ചിത്രങ്ങളുടെ ആദ്യ മാതൃകയായി ചിത്രകാരൻ ഈ ചിത്രത്തിൽ മഡോണയുടെ രൂപം സ്വകാര്യ ഭക്തിയ്ക്ക് ഉപയോഗിക്കുന്നത് കണക്കാക്കി ചിത്രീകരിച്ചിരിക്കുന്നു. മഡോണയും കുട്ടിയും (ഹണ്ടിംഗ്‌ടൺ ലൈബ്രറി, സാൻ മറിനോ, കാലിഫോർണിയ), 1498 ഓടെയുള്ള ബലിപീഠത്തിന്റെ മധ്യ പാനലിന്റെ കൃത്യമായ പുനർനിർമ്മാണം, പിനാകോട്ടെക്ക വത്തിക്കാനയിലെ ദാവൻസാലെ മഡോണ, റോമിലെ വിസ്‌കോണ്ടി-വെനോസ്റ്റ ടോണ്ടോ, യുകെയിൽ കേംബ്രിഡ്ജിലെ ഫിറ്റ്‌സ്‌വില്ലിയം മ്യൂസിയത്തിലെ ചെറിയ മഡോണ, അഷ്മോളിയൻ മ്യൂസിയം, നാഷണൽ ഗാലറി ഓഫ് സ്കോട്ട്ലൻഡ്, ബോസ്റ്റണിലെ ഇസബെല്ല സ്റ്റുവാർട്ട് ഗാർഡ്നർ മ്യൂസിയം എന്നിവയിലെ മറ്റ് ചിത്രങ്ങളും ഇക്കൂട്ടത്തിൽ ഉൾപ്പെടുന്നു.
പിന്നീടുള്ള ചരിത്രം
പതിനെട്ടാം നൂറ്റാണ്ട് വരെ പ്രാദേശിക കലാചരിത്രകാരന്മാർ പ്രശംസിച്ചിരുന്നെങ്കിലും വാസരി ഈ ചിത്രം കണ്ടിരുന്നില്ല. നെപ്പോളിയൻ അധിനിവേശത്തിൽ പള്ളി അടിച്ചമർത്തപ്പെട്ടപ്പോൾ, ബലിപീഠം വിഭജിക്കപ്പെടുകയും 'പിലാസ്ട്രിനി'യിലെ യഥാർത്ഥ കോർണിസും അലങ്കാര പാനലുകളും നഷ്ടപ്പെടുകയും ചെയ്തു. 1853-ൽ ഈ ചിത്രം വീണ്ടും യോജിപ്പിക്കുകയും ഇന്നത്തെ ഭവനത്തിലേക്ക് മാറ്റുകയും ചെയ്തു. ഇരുപതാം നൂറ്റാണ്ടിലെ കലാ വിമർശനത്താൽ ഈ ചിത്രം അവഗണിക്കപ്പെട്ടു. 1960-ൽ കാർലി അതിനെ ചിത്രകാരന്റെ കരിയറിലെ ഉന്നതിയിലെത്തിക്കുകയും "അസാധാരണമായ പ്രകാശനം, അതിന്റെ നിറങ്ങളുടെ പുതുമ" എന്നിവയെ പ്രശംസിക്കുകയും ചെയ്തു. എന്നിരുന്നാലും, ചിത്രകാരന്റെ പ്രാത്സാഹനം കുറഞ്ഞ കാലഘട്ടത്തിലേക്ക് മാറുന്നതിന് തൊട്ടുമുമ്പ് അദ്ദേഹം ഈ ചിത്രം സ്ഥാപിച്ചു. അതിൽ പുതിയവ കണ്ടുപിടിക്കുന്നതിനുപകരം തന്റെ ഡ്രോയിംഗ് ശേഖരത്തിൽ നിന്നുള്ള രചനകൾ അദ്ദേഹം ഉപയോഗിച്ചു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
റിച്ചാർഡ് ഡബ്ല്യു. ഫ്രാങ്കി
അമേരിക്കൻ നരവംശ ശാസ്ത്രജ്ഞനും മോണ്ട്ക്ളെയർ സർവകലാശാലയിലെ മുൻ പ്രഫസറുമായിരുന്നു '''ഡോ. റിച്ചാർഡ് ഡബ്ല്യു. ഫ്രാങ്കി''' (ജനനം : 1944). കേരളത്തെ സംബന്ധിച്ച നിരവധി സാമൂഹ്യ ഗവേഷണ പ്രവർത്തനങ്ങളിൽ ഫ്രാങ്കി സജീവമായിരുന്നു. മുൻ ധനകാര്യമന്ത്രിയായ തോമസ് ഐസകിനൊപ്പം നടത്തിയ ഗവേഷണങ്ങൾ പിന്നീട് പുസ്തകങ്ങളായി പ്രസിദ്ധീകരിച്ചു.
ജീവിതരേഖ
ജനകീയാസൂത്രണ കാലത്ത് കേരളത്തിൽ അദ്ദേഹം നടത്തിയ പഠനങ്ങളും തോമസ് ഐസക്കുമായി ചേർന്നെഴുതിയ പുസ്തകങ്ങളും വിവാദമായിരുന്നു. 2013 സെപ്റ്റംബറിൽ ഊരാളുങ്കൽ ലേബർ കോഓപ്പറേറ്റീവ് സൊസൈറ്റിയും കോഴിക്കോട് ഐഐഎമ്മും ചേർന്ന് കോഴിക്കോട് സംഘടിപ്പിച്ച  സെമിനാറിൽ  തോമസ് ഐസകിനൊപ്പം പങ്കെടുത്തിരുന്നു.
കാഴ്ചപ്പാടുകൾ
ലോകത്തിന്റെ സാമ്പത്തിക പ്രതിസന്ധി പരിഹരിക്കാൻ മികച്ച ബദൽ സഹകരണ മേഖലയാണെന്നാണ് ഇദ്ദേഹം ചൂണ്ടിക്കാട്ടിയിട്ടുണ്ട്.
വിമർശനങ്ങൾ
റിച്ചാർഡ് ഫ്രാങ്കി അമേരിക്കൻ ചാരനാണെന്ന് സി.പി.എമ്മിൽ നിന്ന് പുറത്തുപോയ നേതാക്കളും എം.എൻ. വിജയന്റെ നേതൃത്ത്വത്തിൽ പാഠം പോലുളള സമാന്തരപ്രസിദ്ധീകരണങ്ങളും ആരോപിച്ചിരുന്നു. 2001 ൽ തോമസ്‌ ഐസക്കും റിച്ചാർഡ്‌ ഫ്രാങ്കിയും ജനകീയാസൂത്രണരംഗത്തെ കേരള അനുഭവങ്ങളെക്കുറിച്ച്‌ വിശദമായ പഠനഗ്രന്ഥം പുറത്തിറക്കി. പ്രാദേശിക ജനാധിപത്യവും വികസനവും- കേരളത്തിലെ വികേന്ദ്രീകൃത ജനകീയാസൂത്രണവും എന്ന ഈ പുസ്തകവും ഏറെ വിവാദങ്ങൾ സൃഷ്ടിച്ചു.
പാഞ്ഞാൾ
തൃശൂരെ പാഞ്ഞാൾ കേന്ദ്രീകരിച്ച് ഫ്രാങ്കിയും  ഭാര്യ ബാർബറ ചേസും ഇവിടെ താമസിച്ച് പഠനം നടത്തി. കേരളത്തിന്റെ സാമ്പത്തികാവസ്ഥ, സമ്പത്തിന്റെ വിതരണം എന്നിവയെക്കുറിച്ചൊക്കെ പഠിക്കുവാൻ എത്തിയ ഫ്രാങ്കി പാഞ്ഞാളിനെ, തന്റെ പഠനഗ്രന്ഥത്തിൽ  നെട്ടൂരെന്നാണ്‌ രേഖപ്പെടുത്തിയത്‌.
പുറം കണ്ണികൾ
വർഗ്ഗം:നരവംശശാസ്ത്രജ്ഞർ വർഗ്ഗം:സാമൂഹ്യശാസ്ത്രജ്ഞർ വർഗ്ഗം:1944-ൽ ജനിച്ചവർ
ഇന്ത്യയിലെ ജൈവമണ്ഡല സംരക്ഷിത പ്രദേശങ്ങൾ
ഇന്ത്യാ ഗവൺമെന്റ് ഇന്തയിൽ 18 ജൈവമണ്ഡല സംരക്ഷിത പ്രദേശങ്ങൾ നിർവ്വചിച്ചിട്ടുണ്ട്. (ഇവ ഐയുസിഎൻ കാറ്റഗറി അഞ്ചിൽ വരുന്ന സംരക്ഷിത പ്രദേശങ്ങളാണ്). ദേശീയോദ്യാനത്തിനെക്കാളും വന്യജീവിസങ്കേതത്തിനേക്കാളും വലിയ വിസ്തൃതിയിലുള്ള സ്ഥലം ജൈവമണ്ഡലത്തിൽ സംരക്ഷിക്കപ്പെടുന്നു. ഒന്നോ അതിലധികമോ ദേശീയോദ്യാനങ്ങളും അവയുടെ ബഫർ പ്രദേശങ്ങളും ഒരു ജൈവമണ്ഡലത്തിൽ സംരക്ഷിക്കപ്പെടുന്നു. ഇവിടത്തെ സസ്യലതാദികളും ജന്തുജീവികളും മാത്രമല്ല അവിടെ താമസിക്കുന്ന മനുഷ്യരും അവരുടെ സ്വാഭാവിക ജീവിതശൈലിയും എല്ലാം സംരക്ഷണത്തിലുൾപ്പെട്ടിരിക്കുന്നു. ഇവിടെയുള്ള എല്ലാത്തരം മൃഗങ്ങളും സംരക്ഷിക്കപ്പെടുന്നു.
ലോക ജൈവമണ്ഡല ശൃംഖല
പതിനെട്ടെണ്ണത്തിൽ പത്തെണ്ണം ലോക ജൈവമണ്ഡല ശൃംഖലയുടെ ഭാഗമാണ്. യുനെസ്കോ മാൻ ആന്റ് ബയോസ്ഫിയർ പട്ടികയിൽ ഇവ ഇടംനേടിയിരിക്കുന്നു.
ജൈവമണ്ഡലങ്ങളുടെ പട്ടിക
2009 ൽ ഹിമാചൽപ്രദേശിലെ തണുത്ത മരുഭൂമി ജൈവമണ്ഡല സംരക്ഷിതപ്രദേശമായി. ശേഷാചലം കുന്നുകൾ 17-ാമത്തെ ജൈവമണ്ഡല സംരക്ഷിതപ്രദേശമായി 2010 സെപ്തംബർ 20 ന് കേന്ദ്ര വനം പരിസ്ഥിതി മന്ത്രാലയം പ്രഖ്യാപിച്ചു. 2011 ആഗസ്റ്റ് 25 ന് മദ്ധ്യപ്രദേശിലെ പന്ന 18-ാമത്തെ ജൈവമണ്ഡല സംരക്ഷിതപ്രദേശമായി മാറി.
പ്രധാനപ്പെട്ട സ്ഥലങ്ങൾ
കേന്ദ്ര വനം പരിസ്ഥിതി മന്ത്രാലയം തെരഞ്ഞെടുത്ത ജൈവമണ്ഡല സംരക്ഷിതപ്രദേശങ്ങൾക്കുള്ള പ്രധാനപ്പെട്ട സ്ഥങ്ങളുടെ പട്ടിക താഴെക്കൊടുക്കുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ സംരക്ഷിത മേഖലകൾ
എംപ്ലോയീസ് സ്റ്റേറ്റ് ഇൻഷൂറൻസ്
എംപ്ലോയീസ് സ്റ്റേറ്റ് ഇൻഷൂറൻസ് (കർമ്മചാരി രാജ്യ ഭീമാ നിഗം) ഭാരതീയ തൊഴിലാളികൾക്കായുള്ള സാമ്പത്തിക ഭദ്രതയും സാമൂഹിക സുരതക്ഷിതത്വവും ഉറപ്പുതരുന്ന ആരോഗ്യ രക്ഷാഭോഗമാണു്. പ്രതിമാസം 25000 രൂപ വരെ വരുമാനമുള്ളവർ എംപ്ലോയീസ് സ്റ്റേറ്റ് ഇൻഷൂറൻസ് (ഇ.എസ്.ഐ.) പരിധിയിൽ വരും. ഇസ്.എസ്.ഐ 1948 -ലെ നിയമപ്രകാരം  തൊഴിൽ ദാതാവ് നിക്ഷേപത്തിലേക്ക് മാസവരുമാനത്തിന്റെ  4.75 ശതമാനവും തൊഴിലാളി 1.75 ശതമാനവും നൽകേണ്ടതാണു്. ഇത് തൊഴിലാളികളുടെയും കുടംബത്തിന്റെയും സാമ്പത്തിക്കവും വൈദ്യപരിശോധനയും വിവിധ ശ്രേണികളിലൂടെയും ചികിത്സാലയങ്ങളിലൂടെയും ഔദ്യോഗികമായിത്തന്നെ നടത്തുന്നു എന്ന് വ്യവസ്ഥചെയ്യുന്നു. ഇ.എസ്.ഐ ഭാരത സർക്കാറിന്റെ കേന്ദ്ര തൊഴിൽ വകുപ്പിനു് കീഴിലുള്ള  സ്വയംഭരണാധികാരമുള്ള സ്ഥാപനമാണു്. ഇ.എസ്.ഐ. യുടെ ചികിത്സാലയങ്ങൾ കൂടുതലും അതതു് സംസ്ഥാന സർക്കാറിനു് കീഴിലും പ്രവർത്തിക്കുന്നുണ്ടു്.
റഹ്മാൻ അബ്ബാസ്
ഉർദു എഴുത്തുകാരനാണ് റഹ്മാൻ അബ്ബാസ്. ’ദൈവത്തിൻെറ നിഴലിൽ ഒളിച്ചുകളി’ എന്ന നോവലിന് 2011ൽ മഹാരാഷ്ട്ര ഉർദു സാഹിത്യ അക്കാദമി പുരസ്കാരം നൽകി. 2015 ൽ ദാദ്രി സംഭവത്തിൽ പ്രതിഷേധിച്ച് എഴുത്തുകാരായ നയൻതാര സെഗാൾ, അശോക് വാജ്പേയി എന്നിവർക്കൊപ്പം പുരസ്കാരം തിരിച്ചു നൽകി.
പുറം കണ്ണികൾ
വർഗ്ഗം:ഉർദു എഴുത്തുകാർ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:1972-ൽ ജനിച്ചവർ
മാഘി
ഇന്ത്യയെങ്ങും ആഘോഷിക്കുന്ന വിളവെടുപ്പ് ഉൽസവമായ മകരസംക്രാന്തിയ്ക്ക് പഞ്ചാബി ഭാഷയിലുള്ള പേരാണ് മാഘി (Maghi). മാഘമാസത്തിലെ ഒന്നാം തിയതി ഇത് പഞ്ചാബ്, ഹിമാചൽ പ്രദേശ്, ഹരിയാന എന്നിവിടങ്ങളിൽ ആഘോഷിക്കുന്നു. സാംസ്കാരികവും മതപരവുമായ ഈ വിളവെടുപ്പ് ഉൽസവം പുതിയ കാർഷികവർഷത്തിന്റെ ആരംഭമാണ്.
അവലംബം
വർഗ്ഗം:പഞ്ചാബി ആഘോഷങ്ങൾ
ദാദ്രി സംഭവം
2015 സപ്തംബർ 28 ന് ഉത്തർപ്രദേശിലെ ഗൗതംബുദ്ധ നഗർ ജില്ലയിലെ ദാദ്രിയിൽ പശുവിനെ മോഷ്ടിച്ച് കൊലപ്പെടുത്തിയെന്നാരോപിച്ച് മദ്ധ്യവയസ്കനായ  മുഹമ്മദ് അഖ്ലക്കിനെ ക്രൂരമായി കൊലപ്പെടുത്തിയ സംഭവമാണ് ദാദ്രി സംഭവം. ബിസാര ഗ്രാമത്തിൽ നിന്നും പശുവിനെ മോഷ്ടിച്ച് കൊലപ്പെടുത്തിയെന്നാരോപിച്ചായിരുന്നു കൊലപാതകം. ക്രൂരമായ മർദ്ദനത്തിൽ മുഹമ്മദ് അഖ്ലാക്കിന്റെ മകന് ഗുരുതരമായി പരിക്കേറ്റിരുന്നു. അഖ്‌ലഖിന്റെ വീട്ടിലുണ്ടായിരുന്നത് ആട്ടിറച്ചിയാണെന്ന് ഫോറൻസിക് റിപ്പോർട്ടിലൂടെ പിന്നീട് തെളിഞ്ഞു.
കുടുംബത്തിന് സഹായം
കൊല്ലപ്പെട്ട അക്ലക്കിന്റെ കുടുംബത്തിന് സംസ്ഥാന സർക്കാർ പത്ത് ലക്ഷം രൂപ അനുവദിച്ചു. കൊല നടത്തിയ പത്ത് പ്രതികളിൽ ആറ് പേരെ അറസ്റ്റ് ചെയ്തു..
ദേശ വ്യാപക പ്രതിഷേധം
കൊലപാതകത്തിനെതിരെ ദേശ വ്യാപക പ്രതിഷേധമുയർന്നു. വർഗീയതയ്‌ക്കെതിരെയും പ്രധാനമന്ത്രി പുലർത്തുന്ന മൗനത്തിലും പ്രതിഷേധിച്ചും നയൻതാര സെഹ്ഗാൾ, അശോക് വാജ്പേയി, ഉർദു എഴുത്തുകാരൻ റഹ്മാൻ അബ്ബാസ്, ശശി ദേശ്പാണ്ഡേ, കെ.എൻ.ദാരുവാല തുടങ്ങിയ എഴുത്തുകാർ തങ്ങൾക്ക് ലഭിച്ച പുരസ്‌കാരങ്ങൾ തിരിച്ചേൽപ്പിക്കുകയും അക്കാദമികളിലെ അംഗത്വം രാജിവെക്കുകയും ചെയ്തിരുന്നു. കൽബുർഗ്ഗിയുടെ കൊലപാതകത്തോടും ദാദ്രി സംഭവത്തോടുമുള്ള കേന്ദ്രത്തിന്റേയും സാഹിത്യ അക്കാദമിയുടെ നിലപാടിൽ പ്രതിഷേധിച്ച് നിരവധി എഴുത്തുകാർ  അക്കാമദി പുരസ്‌കാരം തിരിച്ചുനൽകി. ഹിന്ദി എഴുത്തുകാരൻ ഉദയ്‌പ്രകാശ് 2011 ൽ ലഭിച്ച സാഹിത്യ അക്കാദമി പുരസ്‌കാരം തിരികെ നൽകുമെന്ന് പ്രഖ്യാപിച്ചു. കൽബുർഗിയുടെ കൊലപാതകത്തിൽ പ്രതിഷേധിച്ച് പ്രമുഖ കന്നട എഴുത്തുകാരൻ ചന്ദ്രശേഖർ പാട്ടീൽ (ചമ്പ ) സംസ്ഥാനത്തെ പരമോന്നത സാഹിത്യ പുരസ്കാരമായ പമ്പ അവാർഡ് തിരികെ നൽകി. ബെംഗളൂരു ബി.എം.ടി.സി.യുടെ അരലു മല്ലികെ അവാർഡ് ലഭിച്ച വീരണ്ണ മഡിവാൾ (ബെലഗാവി) സതീഷ് ജാവരെ ഗൗഡ (മാണ്ഡ്യ) സംഗമേഷ്, ഹനുമന്ത ഹലഗേരി, ശ്രീദേവി അലൂർ, ചിദാനന്ദ് സാലി എന്നിവർ പുരസ്‌കാരം തിരിച്ചുനൽകുമെന്ന് പ്രഖ്യാപിച്ചു.
കർണാടകത്തിലെ പ്രമുഖ എഴുത്തുകാരനും ചിന്തകനുമായ ദേവനൂർ മഹാദേവ പത്മശ്രീ പുരസ്‌കാരവും കേന്ദ്ര സാഹിത്യ അക്കാദമി അവാർഡും തിരിച്ചുനൽകി. കന്നട എഴുത്തുകാരനായ അരവിന്ദ് മാലഗട്ടി സാഹിത്യ അക്കാദമി ജനറൽ കൗൺസിലിൽ നിന്ന് രാജി വച്ചു. ഹിന്ദി കവികളായ മംഗളേഷ് ദർബാൽ, രാജേഷ് ജോഷി, ഗണേഷ് ദേവി, കൊങ്കണി എഴുത്തുകാരനായ എൻ. ശിവദാസ്, കന്നട എഴുത്തുകാരനായ കും വീരഭദ്രപ്പ, പഞ്ചാബി എഴുത്തുകാരായ ഗുർഭജൻ സിംഗ് ഭല്ലാർ, അജ്മീർ സിംഗ് ഓലാഖ്, നാടകകൃത്തായ അതംജിത് സിംഗ്,  വാര്യം സിംഗ് സന്ധു എന്നിവർ പുരസ്‌കാരം തിരിച്ചേൽപ്പിച്ചു. പഞ്ചാബി എഴുത്തുകാരനായ മേഘ് രാജ് മിത്തർ പഞ്ചാബ് സർക്കാരിന്റെ എഴുത്തുകാർക്കുള്ള പരമോന്നത പുരസ്‌കാരമായ ശിരോമണി ലേഖക് തിരിച്ചേൽപ്പിച്ചു. അമൻ സേത്തി അക്കാദമി യുവ പുരസ്‌കാരവും തിരികെ നൽകി. കശ്മീർ താഴ്‌വരയിലെ 1,100 റോളം വരുന്ന എഴുത്തുകാരുടെ കൂട്ടായ്മയായ അദാബി മർകസ് കമ്രാസ് എഴുത്തുകാർക്ക് പിന്തുണ പ്രഖ്യാപിച്ച് രംഗത്തെത്തി.
അവലംബം
വർഗ്ഗം:കൊലക്കേസുകൾ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:2015 ലെ കുറ്റകൃത്യങ്ങൾ വർഗ്ഗം:മത തീവ്രവാദം വർഗ്ഗം:ഇന്ത്യയിലെ മുസ്ലിം വിരുദ്ധ അതിക്രമങ്ങൾ വർഗ്ഗം:മത പീഡനങ്ങൾ വർഗ്ഗം:മുസ്ലിങ്ങൾക്കെതിരായ പീഡനങ്ങൾ
ശ്രീ വിനോബ ഭാവെ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
ഗവൺമെന്റ് മെഡിക്കൽ കോളേജ്, സിൽവാസ എന്നും അറിയപ്പെടുന്ന വിനോബ ഭാവേ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് / നമോ മെഡിക്കൽ എജ്യുക്കേഷൻ & റിസർച്ച് ഇൻസ്റ്റിറ്റ്യൂട്ട് കേന്ദ്രഭരണ പ്രദേശമായ ദാദ്ര, നഗർ ഹവേലിയിലെ സിൽവാസ്സയിൽ സ്ഥിതി ചെയ്യുന്ന ഒരു സർക്കാർ മെഡിക്കൽ കോളേജാണ്. ഇതിന്റെ നിർമ്മാണത്തിനായി കേന്ദ്രസർക്കാർ 189 കോടി രൂപ അനുവദിച്ചു. 2019 ജനുവരി 19 ന് ഇന്ത്യൻ പ്രധാനമന്ത്രി ശ്രീ നരേന്ദ്ര മോദി തറക്കല്ലിട്ടു, ആദ്യത്തെ ബിരുദ ബാച്ച് 15 ഓഗസ്റ്റ് 2019 ന് ആരംഭിച്ചു.
സിൽവാസയിലെ ശ്രീ വിനോബ ഭാവേ സിവിൽ ഹോസ്പിറ്റലിനോട് ചേർന്നാണ് മെഡിക്കൽ കോളേജ്. മേഖലയിലെ ഡോക്ടർമാരുടെ വർദ്ധിച്ചുവരുന്ന ആവശ്യം ഇത് നിറവേറ്റുമെന്ന് പ്രതീക്ഷിക്കുന്നു. വീർ നർമ്മദ് സൗത്ത് ഗുജറാത്ത് യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുള്ള ഈ കോളേജ്, മുമ്പ് മെഡിക്കൽ കൗൺസിൽ ഓഫ് ഇന്ത്യ (എംസിഐ) എന്നറിയപ്പെട്ടിരുന്ന നാഷണൽ മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള ബാച്ചിലർ ഓഫ് മെഡിസിൻ ആൻഡ് ബാച്ചിലർ ഓഫ് സർജറി (എംബിബിഎസ്) ബിരുദം നൽകുന്നു. നാഷണൽ എലിജിബിലിറ്റി, എൻട്രൻസ് ടെസ്റ്റ് വഴിയുള്ള മെറിറ്റിന്റെ അടിസ്ഥാനത്തിലാണ് കോളേജിന്റെ തിരഞ്ഞെടുപ്പ് നടക്കുന്നത്. പ്രതിവർഷം ബിരുദ വിദ്യാർത്ഥി പ്രവേശനം 180 ആണ്.
കോഴ്സുകൾ
ശ്രീ വിനോബ ഭാവെ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് എംബിബിഎസ് വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു. ഈ കോളേജ് 177 എംബിബിഎസ് സീറ്റുകൾ വാഗ്ദാനം ചെയ്യുന്നു, അതിൽ 85% സീറ്റുകൾ സംസ്ഥാന ക്വാട്ടയിലൂടെയും 15% അഖിലേന്ത്യാ ക്വാട്ടയിലൂടെയും നികത്തപ്പെടുന്നു.
പുറം കണ്ണികൾ
വർഗ്ഗം:ദാദ്ര, നഗർ ഹവേലിയിലെ മെഡിക്കൽ കോളേജുകൾ
അൽഫോൻസ (മലയാളചലച്ചിത്രം)
1952-ൽ റിലീസ് ചെയ്ത മലയാള ചലച്ചിത്രമാണ് അൽഫോൻസ. കോട്ടയം ജിയോപിക്ചേഴ്സിന്റെ പ്രഥമോപഹാരമായി അൽഫോൻസ 1952 ഫെബ്രുവരി 5-നു പ്രദർശനം ആരംഭിച്ചു. അൽഫോൻസയുടെ കഥയും സംഭാഷണവും ഒ. ജോസ്തോട്ടാനും ഗാനരചന അഭയദേവും എൻ.എസ്. കുര്യനും ചേർന്നും നിർവഹിച്ചു. ഈ ഗാനങ്ങൾക്ക് ഈണം പകർന്നത് റ്റി.ആർ. പാപ്പയായിരുന്നു. സിറ്റാഡൽ സ്റ്റുഡിയൊയിൽ നിർമ്മാണം പൂർത്തിയാക്കിയ ഈ ചിത്രം സിനീമയാക്കിയതും തോട്ടാൻ‌ തന്നെയാണ്. തങ്കപ്പൻ നൃത്തസംവിധാനവും, എസ്.എ.കാലിക് വേഷവിധാനവും, വിമലൻ ശബ്ദലേഖനവും, കൃഷ്ണൻ ആശാരി കലാസംവിധാനവും എൻ.എം. ശങ്കർ ചിത്ര സംയോജനവും നിർവഹിച്ചു. കേരളത്തിലെ വിതരണാവകാശികൾ കോട്ടയം ജിയോപിക്ചേഴ്സ് ആണ്.
അഭിനേതാക്കൾ
ആർ. സുരേന്ദ്രനാഥ് പി.കെ. മോഹൻ ജോസ് പ്രകാശ് റോസ് സി.ആർ. ലക്ഷ്മി കമലാക്ഷി മിസ് കുമാരി ഇ.സി. ജേക്കബ് അൻസലീസ് ടി.എം. അബ്രഹാം
പിന്നണിഗായകർ
എ.പി. കോമള ജാനമ്മ ഡേവിഡ് ജോസ് പ്രകാശ് മോത്തി നാഗയ്യ പി. ലീല
പുറത്തേക്കുള്ള കണ്ണികൾ
വർഗ്ഗം:1952-ൽ പുറത്തിറങ്ങിയ മലയാളചലച്ചിത്രങ്ങൾ